qundao/data-zh-poetry huggingface dataset:
浣溪沙·日射人间五色芝
作者：元好问
朝代：元

日射人间五色芝，鸳鸯宫瓦碧参差。西山晴雪入新诗。焦土已经三月火，残花犹发万年枝。他年江令独来时。
浣溪沙·琼压为浆作卮
作者：元好问
朝代：元
体裁：词

琼压为浆作卮，使君真是吏民师。碧桃仙酎饮乡期。五马旌□浮喜色，南溪风月要新诗。缓趋□□及瑶池。
浣溪沙·相州西南善应，洹水所从出，风物绝
作者：元好问
朝代：元
体裁：词

湖上春风散客愁。芳洲烟景记曾游。人家浑似玉溪头。杨柳青旗酤酒市，桃花流水钓鱼舟。红尘鞍马几时休。
浣溪沙三台送客，作离合体
作者：元好问
朝代：元
体裁：词

锦带吴钩万里行。青云人物旧知名。百壶春酒过清明。渺渺荒陂冰井路，青青杨柳玉关情。斜阳无语下西陵。
浣溪沙史院得告归西山
作者：元好问
朝代：元
体裁：词

万顷风烟入酒壶。西山归去一狂夫。皇家结网未曾疏。情性本宜闲处著，文章自忖用时无。醉来聊为鼓咙胡。
浣溪沙外家种德堂
作者：元好问
朝代：元
体裁：词

墙外桑麻雨露深。堂前桃李有新阴。高门因见古人心。三世读书无白屋，一经教子胜黄金。小雏先与唤琼林。
浣溪沙宿孟津官舍
作者：元好问
朝代：元
体裁：词

一夜春寒满下厅。独眠人起候明星。娟娟山月入疏棂。万古风云双短鬓，百年身世几长亭。浩歌聊且慰飘零。
浣溪沙怀李彦深。此下原有后庭花破子二首
作者：元好问
朝代：元

李，济南人。绣江在长白山下绿绮尘埃试拂弦。今人谁与子争先。相逢尊酒合留连。金马玉堂梁苑客，岸花汀草绣江船。旧游回首又三年。
浣溪沙方城仙翁山北水庄成，而良佐以事系
作者：元好问
朝代：元
体裁：词

百折清泉绕舍鸣。隔年杨柳绿阴成。藕花多处一舟轻。行处自由皆乐事，得来无用是虚名。等闲荣辱不须惊。
浪淘沙·云外凤凰箫
作者：元好问
朝代：元

云外凤凰箫。天上星桥。相思魂断欲谁招。瘦杀三山亭畔柳，不似宫腰。长日篆烟消。睡过花朝。红蔷薇架碧芭蕉。雌蝶雄蜂天不管，各自无
浪淘沙·春瘦怯春衣
作者：元好问
朝代：元

春瘦怯春衣。春思低迷。雨声偏与睡相宜。懊恼离愁寻？酒，已被愁知。烟树望中低，水绕山围。丁宁双燕话心期。昨夜狂风花在否，明日郎
浪淘沙·杨柳日三眠
作者：元好问
朝代：元

杨柳日三眠。桃李争妍。千金谁许占芳年。买得闲愁无处著，却恨春偏。流水武陵源。梦引愁牵。东风归兴雁翩翩。试问西窗前夜月，几度先
浪淘沙·诗句入冥搜
作者：元好问
朝代：元

诗句入冥搜。欲写还休。人间情是阿谁留。千丈游丝不落地，风外悠悠。烟雨晚山稠。人倚西楼。衡阳归雁满沙头。一种江城寒夜客，一种春
浪淘沙·金翠画屏山
作者：元好问
朝代：元

金翠画屏山。万髻千鬟。桃源楼阁五云间。恨杀芙蓉城下客，不借青鸾。风雨杏花残。芳意都阑。一灯孤影小窗间。绣被熏来香欲尽，只是春
浪淘沙令
作者：元好问
朝代：元
体裁：词

云外凤凰箫。天上星桥。相思魂断欲谁招。瘦杀三山亭畔柳，不似宫腰。长日篆烟消。睡过花朝。红蔷薇架碧芭蕉。雌蝶雄蜂天不管，各自无聊。
浪淘沙令
作者：元好问
朝代：元
体裁：词

何处挽春还。华屋金盘。一枝红雪入惊看。总为西园风露早，特地高闲。寂寞曲阑干。高髻云鬟。绿罗衫子瘦来宽。好个沈香亭畔月，只在秋寒。
浪淘沙令
作者：元好问
朝代：元
体裁：词

春瘦怯春衣。春思低迷。雨声偏与睡相宜。懊恼离愁寻殢酒，已被愁知。烟树望中低，水绕山围。丁宁双燕话心期。昨夜狂风花在否，明日郎归。
浪淘沙令
作者：元好问
朝代：元
体裁：词

杨柳日三眠。桃李争妍。千金谁许占芳年。买得闲愁无处著，却恨春偏。流水武陵源。梦引愁牵。东风归兴雁翩翩。试问西窗前夜月，几度先圆。
浪淘沙令
作者：元好问
朝代：元
体裁：词

芳树翠烟重。残角疏钟。落花飞絮一帘风。可惜河阳桃李月，弹指春空。翡翠合欢笼。相望西东。锁窗幽梦几回同。料得朱门歌舞罢，满袖啼红。
浪淘沙令
作者：元好问
朝代：元
体裁：词

诗句入冥搜。欲写还休。人间情是阿谁留。千丈游丝不落地，风外悠悠。烟雨晚山稠。人倚西楼。衡阳归雁满沙头。一种江城寒夜客，一种春愁。
浪淘沙令
作者：元好问
朝代：元
体裁：词

金翠画屏山。万髻千鬟。桃源楼阁五云间。恨杀芙蓉城下客，不借青鸾。风雨杏花残。芳意都阑。一灯孤影小窗间。绣被熏来香欲尽，只是春寒。
涌金亭示同游诸君
作者：元好问
朝代：元

太行元气老不死，上与左界分山河。有如巨鳌昂头西入海，突兀已过余坡陀。我从汾晋来，山之面目腹背皆经过。济源盘谷非不佳，烟景独觉苏门多。涌金亭下百泉水，海眼万古留山阿。觱拂泺水源，渊沦晋溪波。云雷涵鬼物，窟宅深蛟鼋。水妃簸弄明月玑，地藏发泄天不诃。平湖油油碧于酒，云锦十里翻风荷。我来适与风雨会，世界三日漫兜罗。山行不得山，北望空长哦！今朝一洗众峰出，千鬟万臀高峨峨。空青断石壁，微茫散烟萝。山阳十月未摇落，翠蕤云旓相荡摩。云烟故为出浓淡，鱼鸟似欲留婆娑。石间仙人迹，石烂迹不磨。仙人去不返，六龙忽蹉跎。江山如此不一醉，拊掌笑杀孙公和。长安城头乌尾讹，并州少年夜枕戈。举杯为问谢安石，苍生今亦如卿何？元子乐矣君其歌！
涌金亭示同游诸君
作者：元好问
朝代：元
体裁：古风

太行元气老不死，上与左界分山河。有如巨鳌昂头西入海，突兀已过馀坡陀。我从汾晋来，山之面目腹背皆经过。济源盘谷非不佳，烟景独觉苏门多。涌金亭下百泉水，海眼万古留山阿。觱沸泺水源，奫沦晋溪波。云雷涵鬼物，窟宅深蛟鼍。水妃簸弄明月玑，地藏发泄天不诃。平湖油油碧于酒，云锦十里翻风荷。我来适与风雨会，世界三日漫兜罗。山行不得山，北望空长哦。今朝一扫众峰出，千鬟万髻高峨峨。空青断石壁，微茫散烟萝。山阳十月未摇落，翠蕤云旓相荡摩。云烟故为出浓淡，鱼鸟似欲留婆娑。石间仙人迹，石烂迹不磨。仙人去不返，六龙忽蹉跎。江山如此不一醉，拊掌笑杀孙公和。长安城头乌尾讹，并州少年夜枕戈。举杯为问谢安石，苍生今亦如卿何，元子乐矣君其歌。
淮右
作者：元好问
朝代：元
体裁：七言律诗

淮右城池几处存，宋州新事不堪论。辅车谩欲通吴会，突骑谁当捣蓟门。细水浮花归别涧，断云含雨入孤村。空馀韩偓伤时泪，留与累臣一断魂。
清平乐
作者：元好问
朝代：元
体裁：词

丹书碧字。细说金华事。试问谁边堪举似。除却青莲居士。胎仙八表泠风。争教低首樊笼。梦里云装烟驾，倚天坛影西东。
清平乐
作者：元好问
朝代：元
体裁：词

兰膏香聚。醉枕闻低语。一刻春宵流水去。诉得离情几许。桃花红浅红深。五年烟草归心。留得一枝春在，争教绿叶成阴。
清平乐
作者：元好问
朝代：元
体裁：词

小桥流水。一径修篁里。走马章台人未老。只爱明窗净几。杏花白白红红。花时日日狂风。不是碧壶香供，真成恼破春工。
清平乐
作者：元好问
朝代：元
体裁：词

春风倾倒。京洛春回早。走马章台人未老。金翠鹓雏更好。安排美景良辰。放教花柳搀新。谁似君家池馆，又添丹桂灵椿。
清平乐
作者：元好问
朝代：元
体裁：词

村墟潇洒，似是朱陈画。神武冠须早挂。可待儿婚女嫁。山深水木清华。渔樵好个生涯。梦想平桥南畔，竹篱茅舍人家。
清平乐
作者：元好问
朝代：元
体裁：词

溪头来去。坐卧沿溪树。管甚人间无著处。已被白云留住。生平不置肝肠。只今物我都忘。说与山中鱼鸟，相亲相近何妨。
清平乐
作者：元好问
朝代：元
体裁：词

琼枝瑶草。来自三山岛。莫道生男堪慰老。掌上金儿更好。胭脂杏蕾生红。绣襦学弄春风。好共兰兰楚楚，画教乞巧图中。
清平乐
作者：元好问
朝代：元
体裁：词

香团娇小。拍拍春多少。一树铅华春事了。消甚珠围翠绕。生经闹簇枯枝。只愁吹破胭脂。说与东风知道，杏花不看开时。
清平乐·兰膏香聚
作者：元好问
朝代：元

兰膏香聚。醉枕闻低语。一刻春宵水去。诉得离情几许。桃花红浅红深。五年烟草归心。留得一枝春在。争教绿叶成阴。
清平乐·嘲儿子阿宁
作者：元好问
朝代：元
体裁：词

娇莺娅姹。解说三生话。试看青衫骑竹马。若个张萱许画。西家撞透烟楼。东家谈笑封侯。莫道元郎小小，明年部曲黄牛。
清平乐·太山上作
作者：元好问
朝代：元
体裁：词

江山残照。落落舒清眺。涧壑风来号万窍。尽入长松悲啸。井蛙瀚海云涛。醯鸡日远天高。醉眼千峰顶上，世间多少秋毫。
清平乐·太山上作
作者：元好问
朝代：元

江山残照，落落舒清眺。涧壑风来号万窍，尽入长松悲啸。
井蛙瀚海云涛，醯鸡日远天高。醉眼千峰顶上，世间多少秋毫！
清平乐·忆镇阳
作者：元好问
朝代：元
体裁：词

悲欢聚散。世事天谁管。梳去梳来双鬓短。镜里看看雪满。燕南十月霜寒。孤身去住都难。何日西窗灯火，眼前儿女团栾。
清平乐·村墟潇洒
作者：元好问
朝代：元

村墟潇洒，似是朱陈阵。神武冠须早挂。可待儿婚女嫁。山深水木清华。渔樵好个生涯。梦想平桥南畔，竹篱茅舍人家。
清平乐·溪头来去
作者：元好问
朝代：元

溪头来去。坐卧沿溪树，管甚人间无著处。已被白云留住。生平不置肝肠。只今物我都忘。说与山中鱼鸟，相亲相近何妨。
清平乐·离肠宛转
作者：元好问
朝代：元
体裁：词

离肠宛转。瘦觉妆痕浅。飞去飞来双语燕。消息知郎近远。楼前小雨珊珊。海棠帘幕轻寒。杜宇一声春去，树头无数青山。
清平乐·罢镇平归西山草堂
作者：元好问
朝代：元
体裁：词

垂杨小渡。处处归鞍驻。八十田翁良愧汝。把酒千言万语。□□细侯竹马相从。笑渠奔走儿童。十里村箫社鼓，依然傀儡棚中。
清平乐·香凝娇聚
作者：元好问
朝代：元
体裁：词

香凝娇聚。玉立临春树。细看司花留意处。都在轻匀浅注。相逢南陌东城。有情只似无情。说与新来憔悴，莺儿不解丁宁。
清平乐·香团娇小
作者：元好问
朝代：元

香团娇小。拍拍春铄和。一树铅华春事了。消甚珠围翠绕。生经闹簇枯枝。只愁吹破胭脂。说与东风知道，杏花不看开时。
清平乐夜宿奉先，与宗人明道谈天坛胜游，
作者：元好问
朝代：元

中元日，藏金华丹经於天坛石室。中兴乱后人得之，字画如洛神赋，缣素亦不烂坏。予於山阳一相识家尝见之丹书碧字。细说金华事。试问谁边堪举似。除却青莲居士。胎仙八表冷风。争教低首樊笼。梦里云装烟驾，倚天坛影西东。
清平乐太山上作
作者：元好问
朝代：元

江山残照。落落舒清眺。漳壑风来号万穷。尽入长松悲啸。井蛙瀚海云涛。醯鸡日远天高。醉眼千峰顶上，世间多少秋毫。
清平乐己亥春，济原先观赋杏花
作者：元好问
朝代：元

小桥流水。一迳修篁里。走马章台人未老。只爱明窗净几。杏花白白红红。花时日日狂风。不是碧壶香供，真成恼破春工。
清平乐忆镇阳
作者：元好问
朝代：元

悲欢聚。世事天谁管。梳去梳来双鬓短。镜里看看雪满。燕南十月霜寒。孤身去住都难。何日西窗灯火，眼前儿女团栾。
清平乐罢镇平归西山草堂
作者：元好问
朝代：元

垂杨小渡。处处归鞍驻。八十田翁良愧汝。把酒千言万语。细侯竹马相从。笑渠奔走儿童。十里村箫社鼓，依然傀儡棚中。
渔家傲
作者：元好问
朝代：元
体裁：词

午醉醒来春欲去。莺儿燕子都无语。好个一春行乐处。花无数。宝钗贳酒花前舞。十里驿亭杨柳树。多情折断青青缕。春到去时留不住。留不住。西城日日风和雨。
渚莲怨
作者：元好问
朝代：元
体裁：五言绝句

阿溪何许来，素面涴风雨。寂寞烟中魂，依依欲谁语。
游天坛杂诗
作者：元好问
朝代：元
体裁：七言绝句

道民初不忘天台，姓氏分明见密崖。为问松台千载鹤，白云何处不归来？
游天坛杂诗五首
作者：元好问
朝代：元

芳树阴阴鸟语哗，绿云晴雪映红霞。青山可是堪人恨，藏著中岩十里花。漫山白白与红红，小树低丛看不供。总道楂花香气好，就中偏爱玉珑松。溪童相对采椿芽，指似阳坡说种瓜。想得近山营马少，青林深处有人家。湍声汹汹落悬崖，见说蛟龙擘石开。安得天瓢一翻倒，蹑云平下看风雷。仙坛倒影凤麟洲，一道云光插素秋。也是天公閒不得，海东移著海西头。
游天坛杂诗五首·其一
作者：元好问
朝代：元
体裁：七言绝句

芳树阴阴鸟语哗，绿云晴雪映红霞。青山可是堪人恨，藏著中岩十里花。
游天坛杂诗五首·其三
作者：元好问
朝代：元
体裁：七言绝句

溪童相对采椿芽，指似阳坡说种瓜。想得近山营马少，青林深处有人家。
游天坛杂诗五首·其二
作者：元好问
朝代：元
体裁：七言绝句

漫山白白与红红，小树低丛看不供。总道楂花香气好，就中偏爱玉珑松。
游天坛杂诗五首·其五
作者：元好问
朝代：元
体裁：七言绝句

仙坛倒影凤麟洲，一道云光插素秋。也是天公閒不得，海东移著海西头。
游天坛杂诗五首·其四
作者：元好问
朝代：元
体裁：七言绝句

湍声汹汹落悬崖，见说蛟龙擘石开。安得天瓢一翻倒，蹑云平下看风雷。
游天坛杂诗十三首（选一）
作者：元好问
朝代：元

湍声汹汹落悬崖，见说蛟龙擘石开；安得天瓢一翻倒，蹑云平下看风雷。
游承天悬泉
作者：元好问
朝代：元

诗人爱山爱彻骨，十月东来犯冰雪。悬流百里行不前，但觉飞湍醒毛发。閒閒老仙仙去久，石壁姓名苔藓滑。此翁可是六一翁，四十三年如电抹。并州之山水所洑，骇浪几轰山石裂。只知晋阳城西天下稀，娘子关头更奇劂。周南留滞何敢叹，投老天教探禹穴。君不见管涔汾源大车轮，平泉丈八玻璃盆。不知承天此水何所本，乃与沇渎争雄尊。平地突出随崩奔，汹如颓波射天门。太初元气未凝结，更欲何处留胚腪？素虬腾掷翠蛟舞，衮衮后出皆鳄鲲。雷车怒击冰雹散，石峡峻滑苍烟屯。凭崖下视心魄动，自愧气衰笔老胜概过眼无由吞。少东水帘亦潇洒，珠琲一一明朝暾。阳龙暗滋瑶草活，礜石自与莲汤温。神祠水之浒，仪卫盛官府。颇怪祠前碑，稽考失莽鲁。吾闻尹革台胎宣汾洮障大泽，自是生有自来，归有所假。而自经沟渎便可尸祝之，祀典纷纷果何取？子胥鼓浪怒未泄，精卫衔薪心独苦。楚臣有问天不酬，肯以诞幻虚荒惊聋瞽。宇宙有此水，万古万万古。人言主者介山氏，且道未有介山之前复谁主？山深地古自是有神物，不假灵真谁敢侮。稗官小说出闾巷，社鼓村箫走翁媪。当时大历十才子，争遣李諲镵陋语。石林六月清无暑，人家青红湿窗户。射鹿有场鱼有浦，好筑漕台俯洲渚。瓮面㭨瓢挹膏乳，醉扶红袖别吴歌，风雨不忧惊妒女。
游承天悬泉
作者：元好问
朝代：元
体裁：古风

诗人爱山爱彻骨，十月东来犯冰雪。悬流百里行不前，但觉飞湍醒毛发。閒閒老仙仙去久，石壁姓名苔藓滑。此翁可是六一翁，四十三年如电抹。并州之山水所洑，骇浪几轰山石裂。只知晋阳城西天下稀，娘子关头更奇劂。周南留滞何敢叹，投老天教探禹穴。君不见管涔汾源大车轮，平泉丈八玻璃盆。不知承天此水何所本，乃与沇渎争雄尊。平地突出随崩奔，汹如颓波射天门。太初元气未凝结，更欲何处留胚腪？素虬腾掷翠蛟舞，衮衮后出皆鳄鲲。雷车怒击冰雹散，石峡峻滑苍烟屯。凭崖下视心魄动，自愧气衰笔老胜概过眼无由吞。少东水帘亦潇洒，珠琲一一明朝暾。阳龙暗滋瑶草活，礜石自与莲汤温。神祠水之浒，仪卫盛官府。颇怪祠前碑，稽考失莽鲁。吾闻尹革台胎宣汾洮障大泽，自是生有自来，归有所假。而自经沟渎便可尸祝之，祀典纷纷果何取？子胥鼓浪怒未泄，精卫衔薪心独苦。楚臣有问天不酬，肯以诞幻虚荒惊聋瞽。宇宙有此水，万古万万古。人言主者介山氏，且道未有介山之前复谁主？山深地古自是有神物，不假灵真谁敢侮。稗官小说出闾巷，社鼓村箫走翁媪。当时大历十才子，争遣李諲镵陋语。石林六月清无暑，人家青红湿窗户。射鹿有场鱼有浦，好筑漕台俯洲渚。瓮面椰瓢挹膏乳，醉扶红袖别吴歌，风雨不忧惊妒女。
游泰山
作者：元好问
朝代：元
体裁：古风

泰山天壤间，屹如郁萧台。厥初造化手，办此何雄哉！天门一何高，天险若可阶。积苏与累块，分明见九垓。扶摇九万里，未可诬齐谐。秦皇憺威灵，茂陵亦雄材。翠华行不归，石坛满苍苔。古今一俯仰，感极令人哀。是时春夏交，红绿无边涯。奇探忘登顿，意惬自迟回。惜无赏心人，欢然尽馀杯。夜宿玉女祠，崩奔涌云雷。山灵见光怪，似喜诗人来。鸡鸣登日观，四望无氛霾。六龙出扶桑，翻动青霞堆。平生华嵩游，兹山未忘怀。十年望齐鲁，登临负吟鞋。孤云拂层崖，青壁落落云间开。眼前有句道不得，但觉胸次高崔嵬。徂徕山头唤李白，吾欲从此观蓬莱。
游黄华山
作者：元好问
朝代：元
体裁：古风

黄华水帘天下绝，我初闻之雪溪翁。丹霞翠壁高欢宫，银河下濯青芙蓉。昨朝一游亦偶尔，更觉摹写难为功。是时气节已三月，山木赤立无春容。湍声汹汹转绝壑，雪气凛凛随阴风。悬流千丈忽当眼，芥蒂一洗平生胸。雷公怒击散飞雹，日脚倒射垂长虹。骊珠百斛供一泻，海藏翻倒愁龙公。轻明圆转不相碍，变见融结谁为雄？归来心魄为动荡，晓梦月落春山空。手中仙人九节杖，每恨胜景不得穷。携壶重来岩下宿，道人已约山樱红。
游龙山
作者：元好问
朝代：元

曩予魏大梁，得交此州雷与刘。自闻两公誇南山，每恨南海北海风马牛。老龙面目今日始一见，更信造物工雕锼。是时山雨晴，平田绿油油。并山凉气多，况得通深幽。山泉谷口出迎客，石罅戛击琳琅球。蜿蜒入微行，渐觉藤萝罥衣树打头。恶木拉䬃栖，直干比指稠。石门无风白日静，自是林响寒飕飕。一峰忽当眼，仰看看不休。一峰一峰千百峰，虽欲一一顾揖知无由。金城偃蹇不得上，瑶瓮回合如相留。苔花万锦石，丹碧烂不收。天关守虎豹，武库开戈矛。小山随起随偃仆，独立千仞绝顶缥缈之飞楼。百花冈头藉草坐，潇洒正直金莲秋。亭亭妙高台，玉斧何年修？登高览元化，快如鹰脱鞲。山灵故为作开阖，巧与诗境供冥搜。白云何许来？纤丝弄轻柔。蓬莱作雾涌，飘飘与烟浮。玉衣仙人鞭素虬，翕忽变化令人愁。须臾视六合，浩荡不可求。初疑陶轮比运甓，今悟夜壑真藏舟。劫石拂未穷，杞国浪自忧。断鳌立极万万古，争遣起灭如浮沤。快哉万里风，一扫天四周。谁言太始再开辟，日驭本自无停辀。举手谢山灵，就无清凉毫相非神羞。贱子贪名山，客刺已屡投。黄华挂镜台，天坛避秦沟。太山神明观，二室汗漫游。胸中隐然复有此大物，便可挥斥八极隘九州。玉峰有佳招，绝唱须一酬。为君探囊掷下珊瑚钩，白云相望空悠悠。异时华表见老鹤，姓字莫忘元丹丘。
游龙山
作者：元好问
朝代：元
体裁：古风

曩予魏大梁，得交此州雷与刘。自闻两公誇南山，每恨南海北海风马牛。老龙面目今日始一见，更信造物工雕锼。是时山雨晴，平田绿油油。并山凉气多，况得通深幽。山泉谷口出迎客，石罅戛击琳琅球。蜿蜒入微行，渐觉藤萝罥衣树打头。恶木拉飒栖，直干比指稠。石门无风白日静，自是林响寒飕飕。一峰忽当眼，仰看看不休。一峰一峰千百峰，虽欲一一顾揖知无由。金城偃蹇不得上，瑶瓮回合如相留。苔花万锦石，丹碧烂不收。天关守虎豹，武库开戈矛。小山随起随偃仆，独立千仞绝顶缥缈之飞楼。百花冈头藉草坐，潇洒正直金莲秋。亭亭妙高台，玉斧何年修？登高览元化，快如鹰脱鞲。山灵故为作开阖，巧与诗境供冥搜。白云何许来？纤丝弄轻柔。蓬莱作雾涌，飘飘与烟浮。玉衣仙人鞭素虬，翕忽变化令人愁。须臾视六合，浩荡不可求。初疑陶轮比运甓，今悟夜壑真藏舟。劫石拂未穷，杞国浪自忧。断鳌立极万万古，争遣起灭如浮沤。快哉万里风，一扫天四周。谁言太始再开辟，日驭本自无停辀。举手谢山灵，就无清凉毫相非神羞。贱子贪名山，客刺已屡投。黄华挂镜台，天坛避秦沟。太山神明观，二室汗漫游。胸中隐然复有此大物，便可挥斥八极隘九州。玉峰有佳招，绝唱须一酬。为君探囊掷下珊瑚钩，白云相望空悠悠。异时华表见老鹤，姓字莫忘元丹丘。
湘夫人咏
作者：元好问
朝代：元
体裁：古风

木兰芙蓉满芳洲，白云飞来北渚游。千秋万岁帝乡远，云来云去空悠悠。秋风秋月沅江渡，波上寒烟引轻素。九疑山高猿夜啼，竹枝无声堕残露。
满庭芳
作者：元好问
朝代：元
体裁：词

丹染吴枫，青环越岫，镜天霁色凝鲜。画堂环佩，瑞霭拥神仙。天遣神清海字，亲曾受、黄石奇编。兴王略，智名俱美，功业妙难言。□翩。□□立，香飘衮服，乡色映貂蝉。有清诗千首。美酒如川。长与嫦娥共约，放飞轮、今夕先圆。中秋月，从今屈指，更借一千年。
满庭芳
作者：元好问
朝代：元
体裁：词

偃屈霜青，棱层烟碧，□□□古人间。山光林色，常伴住人闲。元有仙风道骨。□心趁、玉笋朝班。归来赋，不因五斗，谈笑挂衣冠。九难。谁不羡，商山橘弈，渭水渔竿。引相君玉子，助发幽欢。□□寿觞多少，南溟共北海波澜。君知否，庙堂有意，相与□寒岩。
满庭芳
作者：元好问
朝代：元
体裁：词

妆镜韶华，牙签名品，惯看培养经年。何年曾见，槁叶散芳妍。知是毗耶坐客，三生梦、犹有情缘。熏香手，融霞晕雪，来占百花前。嫣然。谁为笑，珠围翠绕，且共流连。待诗中偷写，画里真传。绣帽拥霜凝紫塞，琼肌莹，春满温泉。新声在，梁园异事，并记玉堂仙。
满庭芳
作者：元好问
朝代：元
体裁：词

绛阙凌风，瑶池玩月，众仙侍立清班。就中仙伯，乘兴到人间。洒落襟怀万顷，词源壮、三峡波澜。偏惟有，清游自适，不肯饵金丹。清闲。谁得似，轩名佚老，名利都关。但梦中时到，方丈蓬山。满泛杯中玉液，应知是、生长尧年。凭谁劝，云璈度曲，醉□朱颜。
满庭芳
作者：元好问
朝代：元
体裁：词

腊雪融酥，春冰浮玉，素蟾三五才过。晚来庭户，何事五云多。尽道九天麟坠，锵环佩、声袅鸣珂。风标爽，胸中嵬垒，豪气挽天河。平生横槊志，指挥夷虏，平□干戈。□他年功业，翠琰应磨。福海寿山难老，金尊满、鲸吸沧波。歌声溢，玉山扶起，拦取醉颜酡。
满庭芳·偃屈霜青
作者：元好问
朝代：元

偃屈霜青，＊层烟碧，□□□古人间。山光林色，常伴住人闲。元有仙风道骨。□心趁、玉笋朝班。归来赋，不因五斗，谈笑挂衣冠。九难。谁不羡，商山橘弈，渭水渔竿。引相君玉子，助发幽欢。□□寿觞多少，南溟共北海波澜。君知否，庙堂有意，相与□寒岩。
满庭芳·十里轻阴
作者：元好问
朝代：元
体裁：词

十里轻阴，一川新绿，不应春事来迟。试探消息，犹未减罗衣。谁信闺房秀色，倚风试、桃李先枝。呈纤巧，吹香滴粉，漫放镜奁移。芳时。常在眼，歌清舞软，烟缕霏霏。向金徽促柱，玉局弹棋。尽待功成九转，蓬莱近、未肯升栖。还应是，梁鸿举案，同作百年期。
满江红
作者：元好问
朝代：元
体裁：词

一枕馀醒，厌厌共、相思无力。人语定、小窗风雨，暮寒岑寂。绣被留欢香未减，锦书封泪红犹湿。问寸肠、能著几多愁，朝还夕。春草远，春江碧。云暗澹，花狼藉。更柳绵闲扬，柳丝谁织。入梦终疑神女赋，写情除有文星笔。恨伯劳、东去燕西归，空相忆。
满江红
作者：元好问
朝代：元
体裁：词

枕上吴山，隐隐见、宫眉修碧。人好在、断浑似，画图相识。罗袜尘香来有信，玉箫声远寻无迹。恨不将、春色醉仙桃，迷芳席。婵娟月，韶华日。梦已尽，愁仍积。江花共江草，几时终极。锦树摧残胡蝶老，冰绡剪破鸳鸯只。拌楚云、湘雨一生休，休相忆。
满江红
作者：元好问
朝代：元
体裁：词

画戟清香，谁得似、韦郎诗笔。还又见、从容车骑，待州西北。竹马儿童应有语，使君姓字人人识。是往时、曾护国西门，金汤壁。千日醉，三更席。事已去，寻无迹。对暮凉灯火，怅然如失。万里功名知未免，中年离别万堪惜。恨洛阳、风雨暗旌旗，空相忆。
满江红
作者：元好问
朝代：元
体裁：词

腊后春前，高楼外、梅飘香馥。正□□云軿初下，瑶池西曲。罗幕笙歌围粉黛，阶前青紫团兰玉。更如宾、相待衮衣新，尊浮醁。柔懿范，康宁福。荣耀事，都齐足。向宝薰烟里，寿祺同祝。□雪仙姿元不老，丹台已注长生箓。问从今、欢宴几何年，蟠桃熟。
满江红
作者：元好问
朝代：元

腊后春前，高楼外、梅飘香馥。正□□云輧初下，瑶池西曲。罗幕笙歌围粉黛，阶前青紫团兰玉。更如宾、相待衮衣新，尊浮醁。柔懿范，康宁福。荣耀事，都齐足。向宝薰烟里，寿祺同祝。□雪仙姿元不老，丹台已注长生箓。问从今、欢宴几何年，蟠桃熟。
满江红·一枕馀醒
作者：元好问
朝代：元

一枕馀醒，厌厌共、相思无力。人语定、小窗风雨，暮寒岑寂。绣被留欢香未减，锦书封泪红犹湿。问寸肠、能著几多愁，朝还夕。春草远，春江碧。云暗澹，花狼藉。更柳绵闲？，柳丝谁织。入梦终疑神女赋，写情除有文星笔。恨伯劳、东去燕西归，空相忆。
满江红·关希颜之官徐州
作者：元好问
朝代：元
体裁：词

元鼎诗仙，知音少、喜君留迹。还有恨、故山飞去，石城琼壁。万里征西天有意，四方问舍今何日。便金虬、飞驭解移文，知无及。淮海地，云雷夕。自不负，髯如戟。望幕中谈笑，隐然勍敌。此老何堪丞掾事，佳时但要江山笔。向楚王、台上酒酣时，须相忆。
满江红·关希颜之官徐州
作者：元好问
朝代：元

元鼎诗仙，知音少、喜君留迹。还有恨、故山飞去，石城琼壁。万里征西天有意，四方问舍今何日。便金虬、飞驭解移文，知无及。淮海地，云雷夕。自不负，髯如戟。望幕中谈笑，隐然敌。此老何堪丞掾事，佳时但要江山笔。向楚王、台上酒酣时，须相忆。
满江红·内乡作
作者：元好问
朝代：元
体裁：词

老树荒台，秋兴动、悠然独酌。秋也老、江山憔悴，鬓华先觉。人到中年原易感，眼看华屋归零落。算世间、惟有醉乡民，平生乐。凌浩荡，观寥廓。月为烛，云为幄。尽百川都酿，不供杯杓。身外虚名将底用，古来已错今尤错。唤野猿、山鸟一时歌，休休莫。
满江红·内乡半山亭浮休居士张芸叟洼尊石刻在焉
作者：元好问
朝代：元
体裁：词

江上洼尊，人道有、浮休遗迹。尊俎地、江山如画，百年岑寂。白鹤重来城郭在，山花山鸟浑相识。便与君、载酒半山亭，追畴昔。人易老，时难得。欢未减，悲还及。身前与身后，杳无终极。一笑何须留故事，千年复知今日。拌醉来、横卧陇头云，林间石。
满江红·内乡半山亭浮休居士张芸叟＊尊石刻
作者：元好问
朝代：元

江上＊尊，人道有、浮休遗迹。尊俎地、江山如画，百年岑寂。白鹤重来城郭在，山花山鸟浑相识。便与君、载酒半山亭，追畴昔。人易老，时难得。欢未减，悲还及。身前与身後，杳无终极。一笑何须留故事，千年复知今日。拌醉来、横卧陇头云，林间石。
满江红·寒日春温
作者：元好问
朝代：元
体裁：词

寒日春温，照庭院、瑞烟芬馥。人尽道、衢山当日，谪仙新毓。子舍荣华孙□茂，诗书万卷生涯足。但放怀、寿酒十分斟，添香祝。竹太瘦，松偏独。鹤易怨，龟何俗。算人间无物，共供新曲。但愿长如天上月，年年此夕光如玉。伴长庚、百岁永团圆，蟠桃熟。
满江红·嵩山中作
作者：元好问
朝代：元
体裁：词

天上飞鸟，问谁遣、东生西没。明镜里、朝为青鬓，暮为华发。弱水蓬莱三万里，梦魂不到金银阙。更几人、能有谢家山，飞仙骨。山鸟弄，林花发。玉杯冷，秋云滑。彭殇共一醉，不争毫末。鞭石何年沧海过，三山只是尊中物。暂放教、老子据胡床，邀明月。
满江红·枕上吴山
作者：元好问
朝代：元

枕上吴山，隐隐见、宫眉修碧。人好在、断浑似，画图相识。罗袜尘香来有信，玉箫声远寻无迹。恨不将、春色醉仙桃，迷芳席。婵娟月，韶华日。梦已尽，愁仍积。江花共江草，几时终极。锦树摧残胡蝶老，冰绡翦破鸳鸯只。拌楚云、湘雨一生休，休相忆。
满江红·郝仲纯使君守坊州，枉道过予於登封
作者：元好问
朝代：元

往山中，仲纯留兵骑见候，且约别於洛阳。明日大雨三日，辕辙不可行，行此寄之。使君以贵胄起家，风流有文词，仕至凤翔治中南山安抚使，先保陕州有功，故篇中及之画戟清香，谁得似、韦郎诗笔。还又见、从容车骑，待州西北。竹马儿童应有语，使君姓字人人识。是往时、曾护国西门，金汤壁。千日醉，三更席。事已去，寻无迹。对暮凉灯火怅然如失。万里功名知未免，中年离别万堪惜。恨洛阳、风雨暗旌旗，空相忆。
满江红·问柳寻花
作者：元好问
朝代：元
体裁：词

问柳寻花，津桥路、年年寒节。佳丽地、梁园池馆，洛阳城关。白鹤重来人换世，凄凉一树梅花发。记水南、昨暮赏春回，今华发。金缕唱，龙香拨。云液暖，琼杯滑。料羁愁千种，不禁掀豁。老眼只供他日泪，春风竟是谁家物。恨马头、明月更多情，寻常缺。
满江红三泉醉饮
作者：元好问
朝代：元
体裁：词

桃李漫山，风日暖、朝来开彻。东溪上、落花流水，暮春三月。一片花飞春意减，有花堪折君须折。恨百年、春事短长亭，匆匆别。金缕唱，金蕉拍，休直待，芳华歇。到绿阴青子，只供愁绝。坐上常看尊有酒，镜中莫管头如雪。料醉来、人说次公狂，从渠说。
满江红嵩山中作
作者：元好问
朝代：元

天上飞鸟，问谁遣、东生西没。明镜里、朝为青鬓，暮为华发。弱水蓬莱三万里，梦魂不到金银阙。更几人、能有谢家山，飞仙骨。山鸟，林花发。玉杯冷，秋云滑。彭殇共一醉，不争毫末。鞭石何年沧海过，三山只是尊中物。暂放教、老子据胡床，邀明月。
满江红方城商帅国器军中寄同年李钦用，时
作者：元好问
朝代：元
体裁：词

汉水方城，今古道、几回投迹。留滞久、浩歌狂醉，此心谁识。渭北清光摇草树，故人对酒相应识。记雨窗、相对话离忧，秋风夕。风月笛，烟霞屐。身易老，时难得。鸟飞天不尽，野春平碧。我梦秦东亭上饮，举头但见长安日。便与君、重结入关期，明年必。
点绛唇
作者：元好问
朝代：元
体裁：词

玉宇沈沈，绿窗珠户还相□。碧池回绕。全似蓬莱岛。今夕笙歌，两两云鬟小。炉烟袅。寿觞倾倒。长愿朱颜好。
点绛唇
作者：元好问
朝代：元
体裁：词

玉蕊轻明，洗妆偏费春风手。韵香襟袖。别是闺房秀。锦瑟华年，□醉东园酒。西归后。旧家花柳。谁得何郎瘦。
点绛唇
作者：元好问
朝代：元
体裁：词

痛负花朝，半春犹在长安道。故园春早。红雨深芳草。愁里花开，愁里花空老。西归好。一尊倾倒。乞与花枝恼。
点绛唇·冰雪神人
作者：元好问
朝代：元

冰雪神人，岁寒时节争初诞。照溪梅绽。秀岭孤松远。香雾氤氲，不放重帘卷。歌声缓。酒杯深劝。此会年年见。
点绛唇·十六芳年
作者：元好问
朝代：元
体裁：词

十六芳年，锦儿娇小琼儿秀。海棠红皱。恰到愁时候。天上歌声，未省人间有。休回首。渭城烟柳。肠断离亭酒。
点绛唇·国艳天香
作者：元好问
朝代：元
体裁：词

国艳天香，一丛百朵开来半。燕忙莺乱。要结寻芳伴。买断春风，醉倒应须拚。清尊满。谢家池馆。岁岁年年看。
点绛唇·宜男
作者：元好问
朝代：元
体裁：词

绿澹香浓，旧曾百子池边种。碧筵孤耸。惊堕钗头凤。檀粉轻拈，若怕蜂腰重。天花供。一枝谁送。寂寞南华梦。
点绛唇·帘卷荷香
作者：元好问
朝代：元
体裁：词

帘卷荷香，绮罗人在薰风里。谢庭家世。来作闺门瑞。象服鱼轩，占尽人间贵。应难比。蟠桃花底。一醉三千岁。
点绛唇·把酒留春
作者：元好问
朝代：元
体裁：词

把酒留春，醉扶红袖花前倒。落花风扫。红雨深芳草。又恨春迟，又恨春归早。花应笑。惜春人老。枉被春风恼。
点绛唇·梦里梁园
作者：元好问
朝代：元
体裁：词

梦里梁园，暖风迟日熏罗绮。满城桃李。车马红尘起。客枕三年，故国云千里。更残未。夜寒如水。茅屋清霜底。
点绛唇·痛负花朝
作者：元好问
朝代：元

痛负花朝，半春犹在长安道。故园春早。红雨深芳草。愁里花开，愁里花空老。西归好。一尊倾倒。气去声与花枝恼。
点绛唇·红袖凭阑
作者：元好问
朝代：元
体裁：词

红袖凭阑，画图曾见崔徽半。吹箫谁伴。白地肝肠断。未了尘缘，可道欢缘短。云山乱。武陵溪岸。几误莺声唤。
点绛唇·连夜春寒
作者：元好问
朝代：元
体裁：词

连夜春寒，夜来好梦衾暖。寺楼钟断。却恨更筹短。一点闲情，苦被离愁管。西城晚。雁飞天远。草色归心满。
点绛唇·长安中作
作者：元好问
朝代：元
体裁：词

沙际春归，绿窗犹唱留春住。问春何处。花落莺无语。渺渺吟怀，漠漠烟中树。西楼暮。一帘疏雨。梦里寻春去。
点绛唇·长安中作
作者：元好问
朝代：元

沙际春归，绿窗犹唱留春住。问春何处，花落莺无语。渺渺吟怀，漠漠烟中树。西楼暮，一帘疏雨，梦里寻春去。
点绛唇寄李辅之
作者：元好问
朝代：元
体裁：词

生死论交，有情何似无情好。满前花草。更觉今年老。塞上春迟，湖上春风早。东州道。几时飞到。烂醉红云岛。
点绛唇青梅永宁时作
作者：元好问
朝代：元
体裁：词

玉叶璁珑，素妆不趁宫黄媚。谢家风致。最得春风意。手把青枝，忆得斜横髻。西州泪。玉觞无味。强为清香醉。
烛影摇红
作者：元好问
朝代：元
体裁：词

红叶翻阶，晚风微扇回轻暖。群仙高跨紫云车，来赴蓬莱宴。绣幕围香处远。扬帘花、时时影转。彩衣嬉戏，玉女回环，绿娇红软。戛玉调丝，□音缭绕笙歌院。蟠桃花发正当春，烟媚明霞脸。休□飞琼女伴。捧瑶觞、何妨屡劝。百处偕老，五福齐眉，人间稀见。
烟溪独钓图
作者：元好问
朝代：元

鞍马风沙万里身，眼明惊见楚江春。绿蓑衣底元真子，不解吟诗亦可人。
猎城南
作者：元好问
朝代：元
体裁：古风

翩翩游侠儿，白马如匹练。朝出城南猎，暮趁军中宴。北平有真虎，爱惜腰间箭。
玉楼春
作者：元好问
朝代：元
体裁：词

人间鬓发随秋换。天上月明秋又半。月边仍有女乘鸾，万古与谁期汗漫。天翁苦被闲人管。月好却嫌秋夜短。如何能得夜年长，月也长如今夜满。
玉楼春
作者：元好问
朝代：元
体裁：词

吹台萧瑟行云暮。一带雨声连禁树。正当潘岳感秋时，又到杜陵怀古处。百年同是红尘路。行近醉乡差有趣。坐中谁是独醒人，我醉欲眠卿可去。
玉楼春
作者：元好问
朝代：元
体裁：词

惊沙猎猎风成阵。白雁一声霜有信。琵琶肠断塞门秋，却望紫台知远近。深宫桃李无人问。旧爱玉颜今自恨。明妃留在两眉愁，万古春山颦不尽。
玉楼春
作者：元好问
朝代：元
体裁：词

惜花长被花枝恼，一夜落红纷不扫。绿云为幄绣为裀，不惜春衫还藉草。尊前莫恨春归早，来岁花开应更好。丁宁双燕促春还，向道惜花人未老。
玉楼春
作者：元好问
朝代：元
体裁：词

楚娘最瘦腰围小，会看新声歌水调。已看天上驻行云，更向花间留晚照。倾城不博嫣然笑，剩破千金犹恨少。少年恰是惜春时，第一莫教容易了。
玉楼春
作者：元好问
朝代：元
体裁：古风

流光不受长绳系，乐事且须论早计。丹成鸡犬亦登仙，运去英雄空掩涕。花留酒笑宁无意，酒藉花香尤有味。由来夷蹠不多争，唤向花间同一醉。秋风茅屋浮云巘，汗漫招来嵇与阮。尽从鹤背更腰金，独恨骑曹余手板。酒中最好藏疏懒，深注红螺容细卷。世间只没□闲人，举步有闲渠自远。
玉楼春
作者：元好问
朝代：元
体裁：词

烟炉不断胜金兽。香雾入帘波影皱。秋堂锦度艳群仙，不惜醉□□舞袖。繁弦脆管春风□。娇媚如花轻似絮。劝君须尽眼前欢，酌酒十分千百岁。
玉楼春
作者：元好问
朝代：元
体裁：词

秋灯连夜寒生晕。书砚朝来龙尾润。胧胧窗□暗移时，槭槭檐声还一阵。黄花白酒登高近。意外阴晴谁处问。青山只管恋行云，忙杀晚风吹不尽。
玉楼春
作者：元好问
朝代：元
体裁：词

风穿绣幕红波皱。月照宝帘花影透。酒凝脸醉红桃，喜入蛾眉舒翠柳。琼英檀晕花裁就。烟喷兽炉香满袖。金枝元是玉皇孙，遐算愿同王母寿。
玉楼春·惊沙猎猎风成阵
作者：元好问
朝代：元
体裁：词

惊沙猎猎风成阵，白雁一声霜有信。琵琶肠断塞门秋，却望紫台知远近。深宫桃李无人问，旧爱玉颜今自恨。明妃留在两眉愁，万古春山颦不尽。
玉楼春·烟炉不断胜金兽
作者：元好问
朝代：元

烟炉不断胜金兽。香雾入帘波影皱。秋堂锦度艳仙，不惜醉□□舞袖。繁弦脆管春风□。娇媚如花轻似絮。劝君须尽眼前欢，酌酒十分千百岁
玉楼春·秋灯连夜寒生晕
作者：元好问
朝代：元

秋灯连夜寒生晕。书砚朝来龙尾润。胧胧窗□暗移时，槭槭檐声还一阵。黄花白酒登高近。意外阴晴谁处问。青山只管恋行云，忙杀晚风吹不
玉漏迟·咏怀
作者：元好问
朝代：元
体裁：词

淅江归路杳。西南仰羡，投林高鸟。升斗微官，世累苦相萦绕。不入麒麟画里，又不与、巢由同调。时自笑、虚名负我，半生吟啸。
扰扰马足车尘，被岁月无情，暗消年少。 钟鼎山林，一事几时曾了。 四壁秋虫夜语，更一点、残灯斜照。 清镜晓，白发又添多少。
玉漏迟·咏杯
作者：元好问
朝代：元

淅江归路杳，西南却羡、投林高鸟。升斗微官，世累苦相萦绕。不似麒麟殿里，又不与、巢由同调。时自笑，虚名负我，半生吟啸。扰扰马足车尘，被岁月无情，暗消年少。钟鼎山林，一事几时曾了。四壁秋虫夜雨，更一点、残灯斜照。清镜晓，白发又添多少。
玉漏迟·壬辰围城中，有怀淅江别业
作者：元好问
朝代：元
体裁：词

淅江归路杳。西南仰羡，投林高鸟。升斗微官，世累苦相萦绕。不入麒麟画里，又不与、巢由同调。时自笑。虚名负我，平生吟啸。扰扰马足车尘，被岁月无情，暗消年少。钟鼎山林，一事几时曾了。四壁秋虫夜语，更一点、残灯斜照。青镜晓。白发又添多少。
王仲泽
作者：元好问
朝代：元
体裁：七言律诗

太学声华弱冠驰，青云岐路九霄飞。上前论事龙颜喜，幕下筹边犬吠稀。壮志相如头碎柱，赤心嵇绍血沾衣。从来圣牍褒忠义，谁为幽魂一发挥。
王右丞雪霁捕鱼图
作者：元好问
朝代：元
体裁：古风

江云滉滉阴晴半，沙雪离离点江岸。画中不信有天机，细向树林枯处看。渔浦移家愧未能，扁舟萧散亦何曾。白头岁月黄尘底，笑杀高人王右丞。
王右丞雪霁捕鱼图
作者：元好问
朝代：元

江云滉滉阴晴半，沙雪离离点江岸。画中不信有天机，细向树林枯处看。渔浦移家愧未能，扁舟萧散亦何曾？白头岁月黄尘底，笑杀高人王右丞。
王子文琴斋
作者：元好问
朝代：元
体裁：七言绝句

天上秋风月底霜，求凰一曲鬓丝长。相如四壁消何物？直要文君典鹔鹴。
王子端内翰山水同屏山赋二诗 其一 前人
作者：元好问
朝代：元
体裁：七言绝句

郑虔三绝旧知名，付与时人分重轻。辽海东南天一柱，胸中谁比玉峥嵘。
王子端内翰山水同屏山赋二诗·其二
作者：元好问
朝代：元
体裁：七言绝句

万里承平一梦间，风流人物与江山。眼明今日题诗处，却见明昌玉笋班。
王子端内翰山水同屏山赋二诗·前人
作者：元好问
朝代：元

郑虔三绝旧知名，付与时人分重轻。辽海东南天一柱，胸中谁比玉峥嵘。万里承平一梦间，风流人物与江山。眼明今日题诗处，却见明昌玉笋班。
王学士熊岳图
作者：元好问
朝代：元
体裁：古风

洗蔘池水甜于蜜，玉堂仙翁发如漆。膝前文度更风流，尽卷风流入诗笔。长松手种欲摩天，海岳楼空落照边。古来说有辽东鹤，仙语星星谁为传。五百年间异人出，却将锦绣裹山川。
王烈泉
作者：元好问
朝代：元
体裁：七言绝句

日餐石髓旨如饴，仍倒岩边饮上池。功满自骑鸾鹤去，夜深惟有月来窥。
王黄华墨竹
作者：元好问
朝代：元
体裁：古风

古来画竹尊右丞，东坡敛袂不敢评。开元石本出摹写，燕市骏骨留空名。亦有文湖州，画意不画形。一为坡所赏，四海知有筼筜亭。深衣幅巾老明经，老死不敢言纵横。岂知辽江一派最后出，运斤成风刃发硎。雪溪仙人诗骨清，画笔尚馀诗典刑。月中看竹写秋影，清镜平明白发生。娟娟略似萱草咏，落落不减丛台行。千枝万叶何许来，但见醉帖字欹倾。君不见忠恕大篆草书法，赵生怒虎噀墨成。至人技进不名技，游戏亦复通真灵。百年文章公主盟，屏山见之跽且擎。声光旧塞天壤破，议论今著儿曹轻。有物于此鸣不平，悲邪啸邪谁汝令？只恐破窗风雨夜，怒随雷电上青冥。
瑞鹤仙
作者：元好问
朝代：元
体裁：词

四山秋气爽。正云淡、银河露零仙掌。轻烟瑞屏嶂。有文星一点，□从天上。襟怀倜傥。笑谈间、光焰万丈。向玉皇案底，秋毫□纸，屡承天奖。何况云龙风虎，万乘故人，两朝耆望。油幢玉帐。听环佩，丁东响。有弹弦吹竹，年年高会，增壮中秋气象。□月中玉兔长生，借公醉赏。
瑞鹤仙
作者：元好问
朝代：元
体裁：词

薰风□院宇。蔼清香、凝户晓凉如雨。开帘望莲渚。拥轻红嫩绿、三千宫女。□商泛羽。命双成、婵娟妙舞。记当时，初下瑶池阆苑，翠軿来处。几许玉簪珠履，玳筵绮席，寿觞初举。从容笑语。吹箫伴，骖鸾女。算灵椿难老，蟠桃频见，两□蓬瀛便住。看家族叶叶金貂，凤池稳步。
瑞鹤仙
作者：元好问
朝代：元

薰风□院宇。蔼清香、凝户晓凉如雨。开帘望莲渚。拥轻红嫩绿、三千宫女。□商泛羽。命双成、婵娟妙舞。记当时，初下瑶池阆苑，翠輧来处。几许玉簪珠履，玳筵绮席，寿觞初举。从容笑语。吹箫伴，骖鸾女。算灵椿难老，蟠桃频见，两□蓬瀛便住。看家族叶叶金貂，凤池稳步。
瑞鹤仙
作者：元好问
朝代：元
体裁：词

薰风弦上奏。正蛙鸣池沼，莺吟槐柳。龙涎喷金兽。□一番疏雨、梅黄时候。神仙旧友。爱五亭、山明水秀。向□时庆旦，高明富贵，殆由天授。知否。风流儒雅，利达丛中，似公稀有。芝兰挺秀。看早晚，定成就。况雪儿佳丽，歌清舞妙，管取天长地久。愿年年预借菖蒲，劝君寿酒。
瑞鹤仙·四山秋气爽
作者：元好问
朝代：元

四山秋气爽。正云淡、银河露零仙掌。轻烟瑞屏嶂。有文星一点，□从天上。襟怀倜傥。笑谈间、光焰万丈。向玉皇，案底秋毫□纸，屡承天奖。何况云龙风虎，万乘故人，两朝耆望。油幢玉帐。听环佩，丁东响。有弹弦吹竹，年年高会，增壮中秋气象。□月中玉兔长生，借公醉赏。
甲午除夜
作者：元好问
朝代：元
体裁：七言律诗

暗中人事忽推迁，坐守寒灰望复燃。已恨太官余曲饼，争教汉水入胶船？神功圣德三千牍，大定明昌五十年。甲子两周今日尽，空将衰泪洒吴天。
甲寅十二月四日出镇阳寄宰鲁伯
作者：元好问
朝代：元
体裁：五言律诗

滹水晓光动，灞桥诗境同。冲寒骑瘦马，认影识衰翁。长路风声里，孤城雪意中。回头歌笑处，凄绝意何穷。
甲辰三月旦日以后杂诗二首
作者：元好问
朝代：元

濈濈猩红闹晓晴，攒头真似与春争。舒开杨柳聊相映，瘦杀寒梅枉自清。粉艳低回工作态，绛唇寂寞独含情。画图只爱残妆好，未信徐郎解写生。密雾轻尘细洒匀，绿云红雪一番新。风光烂熳供欢席，酒味清醇似主人。落落湖山如有喜，欣欣鱼鸟亦相亲。新诗写入奚奴锦，从此他乡不算春。
甲辰三月旦日以后杂诗二首·其一
作者：元好问
朝代：元
体裁：七言律诗

濈濈猩红闹晓晴，攒头真似与春争。舒开杨柳聊相映，瘦杀寒梅枉自清。粉艳低回工作态，绛唇寂寞独含情。画图只爱残妆好，未信徐郎解写生。
甲辰三月旦日以后杂诗二首·其二
作者：元好问
朝代：元
体裁：七言律诗

密雾轻尘细洒匀，绿云红雪一番新。风光烂熳供欢席，酒味清醇似主人。落落湖山如有喜，欣欣鱼鸟亦相亲。新诗写入奚奴锦，从此他乡不算春。
甲辰秋洛阳得黄葵子种之南庵明年夏六月作花佛经所谓阎浮檀金明净柔软令人爱乐者此花可以当之因为赋长韵予方以病止酒故卒章及之
作者：元好问
朝代：元
体裁：古风

芳蕤浥露娇黄湿，五叠湘裙轻襞积。晨妆午醉一日间，白白红红总狼藉。上阳宫女要头冠，摹写虽工破的难。看来明净复柔软，花中乃有阎浮檀。千里移根洛阳陌，主人不饮谁看客？乞与金杯自倾侧，明年为渠当举白。
画堂春
作者：元好问
朝代：元
体裁：词

月娥来自广寒宫。步摇环佩丁东。戏鸾双舞驾天风。云满虚空。一剪玉梅花小，九霞琼醴杯浓。凤箫千载莫匆匆。且醉壶中。
留别仲泽
作者：元好问
朝代：元
体裁：七言律诗

避俗无机日见侵，推贫不去巧相寻。半生与世未尝合，前日入山惟不深。绿水红莲惭大府，清泉白石识初心。相思命驾非君事，能寄诗来或赏音。
留赠丹阳王鍊师
作者：元好问
朝代：元
体裁：七言绝句

敝尽貂裘白发新，京华旅食记前身。仙翁相见休相笑，同是邯郸枕上人。
病中
作者：元好问
朝代：元
体裁：五言排律

战胜颇自恃，宁知从外腴。文章工作祟，时运迫摧枯。止酒嗟何及，烧猪本不图。膏梁无急变，山泽有真臞。诗信藤条戏，方遭铁弹诬。盐红忘后顾，黧黑见前驱。眩入投床仆，晨淹伏枕呼。万钱惟呕泄，一脔尔乘除。静伏心仍悸，深调息亦粗。局嫌囚宇宙，渴忆卷江湖。风柳留蝉蜕，霜松映鹤孤。养和惩往失，扶老念时须。杯杓归神誓，垣墙任佛踰。回蹊且垂翅，望或在桑榆。
癸巳五月三日北渡三首
作者：元好问
朝代：元
体裁：七言绝句

白骨纵横似乱麻，几年桑梓变龙沙。只知河朔生灵尽，破屋疏烟却数家！
癸巳五月三日北渡三首
作者：元好问
朝代：元
体裁：七言绝句

道旁僵卧满累囚，过去旃车似水流。红粉哭随回鹘马，为谁一步一回头？
癸巳四月二十九日出京
作者：元好问
朝代：元
体裁：七言律诗

塞外初捐宴赐金，当时南牧已骎骎。只知灞上真儿戏，谁谓神州竟陆沈。华表鹤来应有语，铜盘人去亦何心。兴亡谁识天公意？留著青城阅古今。
癸巳除夜
作者：元好问
朝代：元
体裁：五言排律

鼎定周元重，薪安汉已然。不随南渡马，虚泛北归船。身并枯蜩化，心争脱兔先。尘埃嗟落泊，光景强留连。往事青灯里，浮生白发前。更残钟未动，犹属出京年。
登恒山
作者：元好问
朝代：元
体裁：古风

大茂维岳古帝孙，太朴未散真巧存。乾坤自有灵境在，奠位岂合他山尊。椒原旌旗白日跃，山界楼观苍烟屯。谁能借我两黄鹄，长袖一拂元都门。
眉
作者：元好问
朝代：元
体裁：七言绝句

石绿香煤浅淡间，多情长带楚梅酸。小诗拟写春愁样，忆著分明下笔难。
眼中
作者：元好问
朝代：元

眼中时事亦纷然，拥被寒窗夜不眠。骨肉他乡各异县，衣冠今日是何年？枯槐聚蚁无多地，秋水鸣蛙自一天。何处青山隔尘土，一庵吾欲送华颠。
眼中
作者：元好问
朝代：元
体裁：七言律诗

眼中时事益纷然，拥被寒窗夜不眠。骨肉他乡各异县，衣冠今日是何年？枯槐聚蚁无多地，秋水鸣蛙自一天。何处青山隔尘土？一庵吾欲送华颠。
眼儿媚
作者：元好问
朝代：元
体裁：词

阿仪丑笔学雷家。绕口墨糊涂。今年解道，疏篱冻雀，远树昏鸦。乃公行坐文书里，面皱鬓生华。儿郎又待，吟诗写字，甚是生涯。
眼儿媚·阿仪丑笔学雷家
作者：元好问
朝代：元

阿仪丑笔学雷家。绕口墨糊涂。音搽今年解道，疏篱冻雀，远树昏鸦。乃公行坐文书里，面皱鬓生华。儿郎又待，吟诗写字，甚是生涯。
短日
作者：元好问
朝代：元
体裁：五言律诗

短日砧声急，重云雁影深。风霜侵晚节，天地入归心。零落沟中断，酸嘶爨下音。五年朝与夕，清血几沾襟。
石勒问道图
作者：元好问
朝代：元
体裁：七言绝句

轻比韩彭作李阳，高僧久已笑君狂。中原果有刘文叔，肯说铃声替戾冈。
石岭关书所见
作者：元好问
朝代：元
体裁：七言律诗

轧轧旃车转石槽，故关犹复戍弓刀。连营突骑红尘暗，微服行人细路高。已化虫沙休自叹，厌逢豺虎欲安逃。青云玉立三千丈，元只东山意气豪。
石州慢
作者：元好问
朝代：元
体裁：词

击筑行歌，鞍马赋诗，年少豪举。从渠里社浮沈，枉笑人间儿女。生平王粲，而今憔悴登楼，江山信美非吾土。天地一飞鸿，渺翩翩何许。羁旅。山中父老相逢，应念此行良苦。几许虚名，误却东家鸡黍。漫漫长路，萧萧两鬓黄尘，骑驴漫与行人语。诗句欲成时，满西山风雨。
石州慢·儿女篮舆
作者：元好问
朝代：元
体裁：词

儿女篮舆，田舍老盆，随意林壑。三重屋上黄茅，赖是秋风留著。旧家年少，也曾东抹西涂，鬓毛争信星星却。岁暮日斜时，尽栖迟零落。如昨。青云飞盖追随，倾动故都城郭。叠鼓凝笳，几处银屏珠箔。梦中身世，只知鸡犬新丰，西园胜赏惊还觉。霜叶晚萧萧，满疏林寒雀。
石门
作者：元好问
朝代：元
体裁：七言律诗

两崖悬绝倚山垠，草径低迷劣可分。潭影乍从明处见，竹香偏向静中闻。石林万古不知暑，茅屋四邻惟有云。曳杖行歌羡樵叟，此生何计得随君。
秋夕
作者：元好问
朝代：元
体裁：七言律诗

小簟凉多睡思清，一窗风雨送秋声。频年但觉貂裘敝，万古何曾马角生。寄食且依严尹幕，附书谁住邓州城？洗愁欲问东家酒，恨杀寒鸡不肯鸣。
秋夜
作者：元好问
朝代：元
体裁：七言律诗

九死馀生气息存，萧条门巷似荒村。春雷谩说惊坯户，皎日何曾入覆盆。济水有情添别泪，吴云无梦寄归魂。百年世事兼身事，尊酒何人与细论！
秋怀
作者：元好问
朝代：元

凉叶萧萧散雨声，虚堂淅淅掩霜清。黄华自与西风约，白发先从远客生。吟似候虫秋更苦，梦和寒鹊夜频惊。何时石岭关山路，一望家山眼暂明？
秋日载酒光武庙
作者：元好问
朝代：元
体裁：七言律诗

美酒良辰邂逅同，赤眉城北汉王宫。百年星斗归天上，万古旌旗在眼中。草木暗随秋气老，河山长为昔人雄。一杯径醉风云地，莫放银盘上海东。
秋色横空·松液香凝
作者：元好问
朝代：元
体裁：词

松液香凝。澹幽姿一洗，若下宜城。甘腴小苦中山赋，千古齿颊春生。灯花喜，缸面清。爱竹港、冰泉落枕声。恰值刘纲夫妇、此日丹成。云峰翠殿画屏。更晴楼水阁，树拥烟横。留连光景中年，要歌管淘写襟灵。人间世，身外名。笑朝马晨钟梦易惊。且留看神仙，白昼地行。
秋蚕
作者：元好问
朝代：元
体裁：古风

室人筐中无寸缕，一箔秋蚕课诸女。朝来饲却上马桑，隔簇仍闻竹间雨。阿容阿璋墨满面，画彻灰城前致语。上无苍蝇下无鼠，作茧直须如瓮许。东家追胥守机杼，有桑有税吾犹汝。官家却少一絇丝，未到打门先自举。
秋风怨
作者：元好问
朝代：元
体裁：古风

碧瓦高梧响疏雨，坐倚薰笼时独语。守宫一著死生休，狗走鸡飞莫为女。云间箫鼓夜厌厌，禁漏谁将海水添。一春门外羊车过，又见秋风拂翠帘。总把丹青怨延寿，不知犹有《竹枝盐》。
箕山
作者：元好问
朝代：元
体裁：古风

幽林转阴崖，鸟道人迹绝。许君栖隐地，唯有太古雪。人间黄屋贵，物外秖自洁。尚厌一瓢喧，重负宁所屑。降衷均义禀，汩利忘智决。得陇又望蜀，有齐安用薛。干戈几蛮触，宇宙日流血。鲁连蹈东海，夷齐采薇蕨。至今阳城山，衡华两丘垤。古人不可作，百念肝肺热。浩歌北风前，悠悠送孤月。
紫牡丹
作者：元好问
朝代：元
体裁：七言律诗

梦里华胥失玉京，小阑春事自升平。只缘造物偏留意，须信凡花浪得名。蜀锦浪淘添色重，御炉风细觉香清。金刀一剪肠堪断，绿鬓刘郎半白生。
紫牡丹
作者：元好问
朝代：元

金粉轻黏蝶翅匀，丹砂浓抹鹤翎新。尽饶姚魏知名早，未放徐黄下笔亲。映日定应珠有泪，凌波长恐袜生尘。如何借得司花手，偏与人间作好春。天上真妃玉镜台，醉中遗下紫霞杯。已从香国偏薰染，更怕花神巧剪裁。微度麝熏时约略，惊移鸾影却低回。洗妆正要春风句，寄谢诗人莫浪来。
紫牡丹·其一
作者：元好问
朝代：元

金粉轻黏蝶翅匀，丹砂浓抹鹤翎新。尽饶姚魏知名早，未放徐黄下笔亲。映日定应珠有泪，凌波长恐袜生尘。如何借得司花手，偏与人间作好春。
紫牡丹·其二
作者：元好问
朝代：元

天上真妃玉镜台，醉中遗下紫霞杯。已从香国偏薰染，更怕花神巧剪裁。微度麝熏时约略，惊移鸾影却低回。洗妆正要春风句，寄谢诗人莫浪来。
纪子正杏园燕集
作者：元好问
朝代：元
体裁：古风

纪翁种杏城西垠，千株万株红艳新。今年寒食好天色，晓气郁郁含芳津。天公自爱此花好，朝薰暮染烦花神。融霞晕雪一倾倒，非烟非雾非卿云。未开何所似，乳儿粉妆深绛唇。能啼能笑痴复騃，画出百子元非真。半开何所似，里中处女东家邻。阳和入骨春思动，欲语不语时轻颦。就中烂熳尤更好，五家合队虢与秦。曲江江头看车马，十里罗绮争红尘。阳平一邑多诗豪，主人买酒邀众宾。花时有成约，恨少杨子张吾军。落花著衣红缤纷，四坐惨澹伤精魂。花开花落十日耳，对花不饮花应嗔。爱花常苦得花晚，争教行乐无閒身。芳苞一破不更合，且看锦树烘残春。
纳凉张氏庄
作者：元好问
朝代：元
体裁：七言绝句

小桥深竹午风便，一道垂杨带乱蝉。山下行人遮日去，却从茅屋问瓜田。
结杨柳怨
作者：元好问
朝代：元
体裁：古风

长乐坡前一杯酒，郑重行人结杨柳。可怜杨柳千万枝，看看尽入行人手。轻烟细雨绿相和，恼乱春风态度多。路人爱是风流树，无奈朝攀暮折何？朝攀暮折何时了，不道行人暗中老。素衣今日洛阳尘，白发朝朝塞城草。柳色年年岁岁青，关人何事管离情。春风谁向丁宁道，折断长条莫再生。
结杨柳怨
作者：元好问
朝代：元

长乐坡前一杯酒，郑重行人结杨柳。可怜杨柳千万枝，看看尽入行人手。轻烟细雨绿相和，恼乱春风态度多。路人爱是风流树，无奈朝攀暮折何？朝攀暮折何时了，不道行人暗中老。素衣今日洛阳尘，白发朝朝塞城草。柳色年年岁岁青，关人何事管离情。春风谁向丁宁道？折断长条莫再生。
继愚轩和党承旨雪诗二首
作者：元好问
朝代：元

今古几诗人，扰扰剧毛粟。吾爱陶与韦，泠然扣冰玉。大雅久不作，闻韶信忘肉。求音扣寂寞，一叹动邻屋。水风清鹤梦，月露洗蝉腹。白头两遗编，吟唱心自足。谁为起九原？寒泉荐芳菊。愚轩具诗眼，论文贵天然。颇怪今时人，雕镌穷岁年。君看陶集中，饮酒与归田。此翁岂作诗，真写胸中天。天然对雕饰，真膺殊相悬。乃知时世妆，粉绿徒争妍。枯淡足自乐，勿为虚名牵。
继愚轩和党承旨雪诗二首·其一
作者：元好问
朝代：元
体裁：古风

今古几诗人，扰扰剧毛粟。吾爱陶与韦，泠然扣冰玉。大雅久不作，闻韶信忘肉。求音扣寂寞，一叹动邻屋。水风清鹤梦，月露洗蝉腹。白头两遗编，吟唱心自足。谁为起九原，寒泉荐芳菊。
继愚轩和党承旨雪诗二首·其一
作者：元好问
朝代：元

今古几诗人，扰扰剧毛粟。吾爱陶与韦，泠然扣冰玉。大雅久不作，闻韶信忘肉。求音扣寂寞，一叹动邻屋。水风清鹤梦，月露洗蝉腹。白头两遗编，吟唱心自足。谁为起九原？寒泉荐芳菊。
继愚轩和党承旨雪诗二首·其二
作者：元好问
朝代：元
体裁：古风

愚轩具诗眼，论文贵天然。颇怪今时人，雕镌穷岁年。君看陶集中，饮酒与归田。此翁岂作诗，真写胸中天。天然对雕饰，真膺殊相悬。乃知时世妆，粉绿徒争妍。枯淡足自乐，勿为虚名牵。
续小娘歌十首
作者：元好问
朝代：元

吴儿沿路唱歌行，十十五五和歌声。唱得小娘相见曲，不解离乡去国情。北来游骑日纷纷，断岸长堤是阵云。万落千村藉不得，城池留著护官军。山无洞穴水无船，单骑驱人动数千。直使今年留得在，更教何处避明年。青山高处望南州，漫漫江水绕城流。愿得一身随水去，直到海底不回头。风沙昨日又今朝，踏碎鸦头路更遥。不似南桥骑马日，生红七尺系郎腰。雁雁相送过河来，人歌人哭雁声哀。雁到秋来却南去，南人北渡几时回。竹溪梅坞静无尘，二月江南烟雨春。伤心此日河平路，千里荆榛不见人。太平婚嫁不离乡，楚楚儿郎小小娘。三百年来涵养出，却将沙漠换牛羊。饥乌坐守草间人，青布犹存旧领巾。六月南风一万里，若为白骨便成尘。黄河千里扼兵冲，虞虢分明在眼中。为向淮西诸将道，不须誇说蔡州功。
续小娘歌十首·其一
作者：元好问
朝代：元
体裁：七言绝句

吴儿沿路唱歌行，十十五五和歌声。唱得小娘相见曲，不解离乡去国情。
续小娘歌十首·其七
作者：元好问
朝代：元
体裁：七言绝句

竹溪梅坞静无尘，二月江南烟雨春。伤心此日河平路，千里荆榛不见人。
续小娘歌十首·其三
作者：元好问
朝代：元
体裁：七言绝句

山无洞穴水无船，单骑驱人动数千。直使今年留得在，更教何处避明年。
续小娘歌十首·其九
作者：元好问
朝代：元
体裁：七言绝句

饥乌坐守草间人，青布犹存旧领巾。六月南风一万里，若为白骨便成尘。
续小娘歌十首·其二
作者：元好问
朝代：元
体裁：七言绝句

北来游骑日纷纷，断岸长堤是阵云。万落千村藉不得，城池留著护官军。
续小娘歌十首·其五
作者：元好问
朝代：元
体裁：七言绝句

风沙昨日又今朝，踏碎鸦头路更遥。不似南桥骑马日，生红七尺系郎腰。
续小娘歌十首·其八
作者：元好问
朝代：元
体裁：七言绝句

太平婚嫁不离乡，楚楚儿郎小小娘。三百年来涵养出，却将沙漠换牛羊。
续小娘歌十首·其六
作者：元好问
朝代：元
体裁：七言绝句

雁雁相送过河来，人歌人哭雁声哀。雁到秋来却南去，南人北渡几时回。
续小娘歌十首·其十
作者：元好问
朝代：元
体裁：七言绝句

黄河千里扼兵冲，虞虢分明在眼中。为向淮西诸将道，不须誇说蔡州功。
续小娘歌十首·其四
作者：元好问
朝代：元
体裁：七言绝句

青山高处望南州，漫漫江水绕城流。愿得一身随水去，直到海底不回头。
续小娘歌十首（选二）
作者：元好问
朝代：元

其一山无洞穴水无船，单骑驱人动数千；直使今年留得在，更教何处过明年。其二雁雁相送过河来，人歌人哭雁声哀；雁到秋来却南去，南人北渡几时回！
缑山置酒
作者：元好问
朝代：元
体裁：古风

灵宫肃清晓，细柏含古春。人言王子乔，鹤驭此上宾。白云山苍苍，平田木欣欣。登高览元化，浩荡融心神。西望洛阳城，大路通平津。行人细如蚁，扰扰争红尘。蓬莱风涛深，鬓毛日夜新。殷勤一杯酒，愧尔云间人。
羊肠坂
作者：元好问
朝代：元
体裁：七言律诗

浩荡云山直北看，凌兢羸马不胜鞍。老来行路先愁远，贫里辞家更觉难。衣上风沙叹憔悴，梦中灯火忆团圞。凭谁为报东州信？今在羊肠百八盘。
老树
作者：元好问
朝代：元
体裁：五言律诗

老树高留叶，寒藤细作花。沙平时泊雁，野迥已攒鸦。旋食秋看尽，行吟日又斜。干戈正飘忽，不用苦思家。
聚仙台夜饮
作者：元好问
朝代：元
体裁：五言律诗

永夜留欢席，高怀远市尘。月凉衣有露，风细酒生鳞。乡社情亲旧，仙台姓字新。殷勤诗卷在，长记坐中人。
胜概
作者：元好问
朝代：元
体裁：五言律诗

胜概烟尘外，新诗杖屦间。偶随流水去，澹与暮云还。吾道三缄口，时情一解颜。从今便高卧，已负半生閒。
自赵庄归冠氏
作者：元好问
朝代：元
体裁：七言绝句

杏园红过雪披离，杨柳无风绿线齐。寒食人家在原野，乳鸦墙外尽情啼。
自邓州幕府暂归秋林
作者：元好问
朝代：元
体裁：七言绝句

升斗微官不疗饥，中林春雨蕨芽肥。归来应被青山笑，可惜缁尘染素衣。
自题中州集后五首
作者：元好问
朝代：元

邺下曹刘气尽豪，江东诸谢韵尤高。若从华实评诗品，未便吴侬得锦袍。陶谢风流到百家，半山老眼净无花。北人不拾江西唾，未要曾郎借齿牙。万古骚人呕肺肝，乾坤清气得来难。诗家亦有长沙帖，莫作宣和阁本看。文章得失寸心知，千古朱弦属子期。爱杀溪南辛老子，相从何止十年迟。平世何曾有稗官，乱来史笔亦烧残。百年遗稿天留在，抱向空山掩泪看。
自题中州集后五首·其一
作者：元好问
朝代：元
体裁：七言绝句

邺下曹刘气尽豪，江东诸谢韵尤高。若从华实评诗品，未便吴侬得锦袍。
自题中州集后五首·其三
作者：元好问
朝代：元
体裁：七言绝句

万古骚人呕肺肝，乾坤清气得来难。诗家亦有长沙帖，莫作宣和阁本看。
自题中州集后五首·其二
作者：元好问
朝代：元
体裁：七言绝句

陶谢风流到百家，半山老眼净无花。北人不拾江西唾，未要曾郎借齿牙。
自题中州集后五首·其五
作者：元好问
朝代：元
体裁：七言绝句

平世何曾有稗官，乱来史笔亦烧残。百年遗稿天留在，抱向空山掩泪看。
自题中州集后五首·其四
作者：元好问
朝代：元
体裁：七言绝句

文章得失寸心知，千古朱弦属子期。爱杀溪南辛老子，相从何止十年迟。
芳华怨
作者：元好问
朝代：元
体裁：古风

娃儿十八娇可怜，亭亭袅袅春风前。天上仙人玉为骨，人间画工画不出。小小油壁车，轧轧出东华。金缕盘双带，云裾踏雁沙。一片朝云不成雨，被风吹去落谁家？少年岂无恩泽侯，金鞍绣帽亦风流。不然典取鹔鹴裘，四壁相如堪白头。金谷楼台悄无主，燕子不来花著雨。只知环佩作离声，谁向琵琶得私语。无情鸂鶒翡翠儿，有情蜂雄蛱蝶雌。劝君满酌金屈卮，明日无花空折枝。
范宽秦川图
作者：元好问
朝代：元
体裁：古风

乱山如马争欲前，细路起伏蛇蜿蜒。秦川之图范宽笔，来从米家书画船。变化开阖天机全，浓淡覆露清而妍。云兴霞蔚几千里，著我如在峨眉巅。西山盘盘天与连，九点尽得齐州烟。浮云未清白日晚，矫首四顾心茫然。全秦天地一大物，雷雨澒洞龙头轩。因山分势合水力，眼底廓廓无齐燕。我知宽也不办此，渠宁有笔如修椽。紫髯落落西溪君，长剑倚天冠切云，望之见之不可亲。元龙未除湖海气，李白岂是蓬蒿人？爱君恨不识君早，乃今得子胸中秦。作诗一笑君应闻。
茗饮
作者：元好问
朝代：元
体裁：七言律诗

宿酲未破厌觥船，紫笋分封入晓煎。槐火石泉寒食后，鬓丝禅榻落花前。一瓯春露香能永，万里清风意已便。邂逅华胥犹可到，蓬莱未拟问群仙。
药山道中
作者：元好问
朝代：元
体裁：七言绝句

西风砧杵日相催，著破征衣整未回。白雁已衔霜信过，青林閒送雨声来。
落魄
作者：元好问
朝代：元
体裁：五言律诗

落魄宜多病，艰危更百忧。雨声孤馆夜，草色故园秋。行役鱼赪尾，归期乌白头。中州遂南北，残息付悠悠。
蓦山溪
作者：元好问
朝代：元
体裁：词

群花烂漫，春色浓如酒。芳草绿铺砌，正酴醾、牡丹时候。佳辰协瑞，来降玉宫仙。珠帘卷，画堂深，香雾腾金兽。朱颜□□，不改长如旧。金斝莫辞深，拚通宵、尽从银漏。笙歌丛里，欢□度年华，看荣贵，有儿孙，永祝松椿寿。
蓦山溪·群花烂漫
作者：元好问
朝代：元

群花烂漫，春色浓如酒。芳草绿铺砌，正酴＊、牡丹时候。佳辰协瑞，来降玉宫仙。珠帘卷，，画堂深，香雾腾金兽。朱颜□□，不改长如旧。金＊莫辞深，拚通宵、尽从银漏。笙歌丛里，欢□度年华，看荣贵，有儿孙，永祝松椿寿。
蓦山溪夏景集曲名
作者：元好问
朝代：元
体裁：词

梁州夏早，南浦荷花媚。人月欲圆时，贺圣朝、生申名世。桂枝香满，早夺锦标回，春光好，少年游，烂醉蓬莱里。谒金门贵，小镇西南地。品令贯三台，□雄望、江南江北。归朝欢乐，好事近佳辰，风流子，玉团儿，为唱千秋岁。
虎害
作者：元好问
朝代：元
体裁：古风

北山虎有穴，南山虎为群。目光如电声如雷，倚荡起伏山之垠。百人一饱不留骨，败衣坠絮徒纷纷。空谷绝樵声，长路无行尘。呀呀垂涎口，眈眈阚城闉。天地岂不仁，社公岂不神。哀哀太山妇，叫断秋空云。可怜封使君，生不治民死食民。世上无复裴将军，北平太守今何人？
虞卿麻长官成趣园
作者：元好问
朝代：元
体裁：古风

蹉跎匡山游，烂熳彭泽酒。慨然千载上，怀我生平友。夫君负奇节，剑气郁星斗。为吏非所堪，径去如避走。王官唐代还，寂冥盖已久。柴车君来隐，清风动林薮。至今溪上诗，往往在人口。渊明不可作，此士宁复有。
虞坂行
作者：元好问
朝代：元
体裁：古风

虞坂盘盘上青石，石上车踪深一尺。当时骐骥知奈何，千古英雄泪横臆。龙蟠污泥易所叹，麟出非时圣为泣。元龟竟堕豫且网，老凤常饥竹花实。天生神物似有意，验以乖逢知未必。若论美好是不祥，正使不逢何足惜。孙阳骐骥不并世，百万亿中时有一。乃知此物非不逢，辕下一鸣人已识。我行坂路多阅马，敢谓群空如冀北。孙阳已矣谁汝知，努力盐车莫称屈。
虞美人
作者：元好问
朝代：元

一杯薄酒休辞醉。愿一千二百岁。白云长伴此身闲，桂月苹风，分取□壶天。鹊炉香□黄金尾。庭院生秋意。倒倾银汉作流霞。剩看蟠桃，碧海记年华。
虞美人
作者：元好问
朝代：元
体裁：词

一杯薄酒休辞醉。愿一千二百岁。白云长伴此身闲，桂月蘋风，分取□壶天。鹊炉香□黄金尾。庭院生秋意。倒倾银汉作流霞。剩看蟠桃，碧海记年华。
虞美人
作者：元好问
朝代：元
体裁：词

樱桃元是仙郎种。次第芳菲动。开残山杏没都红。一树梨花如雪月明中。三生蝶化南华梦。只有情缘重。曲阑幽径小帘栊。好共扫眉才子管春风。
虞美人
作者：元好问
朝代：元
体裁：词

花心苦被春摇荡。粉艳娇相向。隔帘微雨送幽香。未羡寒梅，疏影月昏黄。芳温一念何时忘。笑了还惆怅。无端开近宋东墙。真个晓人，情思断人肠。
虞美人·一杯薄酒休辞醉
作者：元好问
朝代：元

一杯薄酒休辞醉。愿一千二百岁。白云长伴此身闲，桂月苹风，分取□壶天。鹊炉香□黄金尾。庭院生秋意。倒倾银汉作流霞。胜看蟠桃，碧
虞美人·槐阴别院宜清昼
作者：元好问
朝代：元

槐阴别院宜清昼，入座春风秀。美人图子阿谁留。都是宣和名笔，内家收。莺莺燕燕分飞后，粉淡梨花瘦。只除苏小不风流。斜插一枝萱草，凤钗头。
虞美人·樱桃元是仙郎种
作者：元好问
朝代：元

樱桃元是仙郎种。次第芳菲动。开残山杏没都红。一树梨花如雪月明中。三生蝶化南华梦。只有情缘重。曲兰幽径小帘栊。好共扫眉才子管
虞美人·花心苦被春摇荡
作者：元好问
朝代：元

花心苦被春摇荡。粉艳娇相向。隔帘微雨送幽香。未羡寒梅，疏影月昏黄。芳温一念何时忘。笑了还惆怅。无端开近宋东墙。，真个晓人，情
虞美人·题苏小小图
作者：元好问
朝代：元
体裁：词

桐阴别院宜清昼。入坐春山秀。美人图子阿谁留。都是宣和名笔内家收。莺莺燕燕分飞后。粉澹梨花瘦。只除苏小不风流。倒插一枝萱草凤钗头。
虞美人题苏小小图
作者：元好问
朝代：元

桐阴别院宜清昼。入坐春山秀。美人图子阿谁留。都是宣和名笔内家收。莺莺燕燕分飞后。粉澹梨花瘦。只除苏小不风流。倒插一枝萱草凤钗
蛟龙引
作者：元好问
朝代：元
体裁：古风

古剑咸阳墓中得，抉开青云见白日。蛟龙地底气如虹，土花千年不敢蚀。洪炉烈焰初腾精，横海已觉无长鲸。世上元无倚天手，匣中谁解不平鸣。割城恨不逢相如，行酒恨不逢朱虚。尚方未入朱云请，盟盘合与毛生俱。谁念田文坐中客，只将弹铗叹无鱼。
蛟龙引
作者：元好问
朝代：元

古剑咸阳墓中得，抉开青云见白日。蛟龙地底气如虹，土花千年不敢蚀。洪炉烈焰初腾精，横海已觉无长鲸。世上元无倚天手，匣中谁解不平鸣。割城恨不逢相如，行酒恨不逢朱虚。尚方未入朱云请，盟盘合与毛生俱。谁念田文坐中客？只将弹铗叹无鱼。
蝶恋花
作者：元好问
朝代：元
体裁：词

急鼓疏钟催报晓。楼上今朝，卷起重帘早。环佩珊珊香袅袅。尘埃不到蓬莱岛。何用珠玑相映照。韵美形清，自有天然好。莫向尊前辞醉倒。松枝鹤骨偏宜老。
蝶恋花
作者：元好问
朝代：元
体裁：词

春到桃源人不到。白发刘郎，误入红云岛。著意酬春还草草。东风一夜花如扫。过眼风花人自恼。已□寻芳，更约明年早。天若有情天亦老。世间原只无情好。
蝶恋花
作者：元好问
朝代：元
体裁：词

最是一年秋好处。橘绿橙黄，半带金茎露。翠幕珠帘开紫府。五云深处台星聚。昨夜玉皇传诏语。闻道君家，勋业高前古。赐与金丹并玉醑。壶中日月留长住。
蝶恋花
作者：元好问
朝代：元
体裁：词

玉宇生凉秋恰半。月到今宵，分外清光满。兔魄呈祥冰彩烂。广寒宫里逢华旦。聪慧风流天与擅。玉骨冰姿，本是飞琼伴。且领绿衣诗酒劝。蟠桃待熟瑶池宴。
蝶恋花·同乐舜咨郎中梦梅
作者：元好问
朝代：元
体裁：词

梅信初传金点小。翠羽多情，尽耐风枝袅。乞与吟鞋□百绕。小窗月暗人声悄。枕上诗成还自笑。万斛清愁，换得春多少。临水幽姿空自照。罗浮册下孤村晓。
蝶恋花·急鼓初钟催报晓
作者：元好问
朝代：元

急鼓初钟催报晓。楼上今朝，卷起重帘早。环佩珊珊香袅袅。尘埃不到蓬莱岛。何用珠玑相映照。韵美形清，自有天然好。莫向尊前辞醉倒。
蝶恋花·戊辰岁长安作
作者：元好问
朝代：元
体裁：词

一片花飞春意减。雨雨风风，常恨寻芳晚。若个花枝偏入眼。尊前细问春风拣。醉里看花云锦烂。只记莺声，不记红牙板。留著佳人鹦鹉盏。明朝剩把长条换。
蝶恋花·玉宇生凉秋恰半
作者：元好问
朝代：元

玉宇生凉秋恰半。月到今宵，分外清光满。兔魄呈祥冰彩烂。广寒宫里逢华旦。聪慧风流天与擅。玉骨冰姿，本是飞琼伴。且领绿衣诗酒劝。
蝶恋花·甲申岁南都作
作者：元好问
朝代：元
体裁：词

牢落羁怀愁有信。流水浮生，几见中秋闰。千古诗坛将酒阵。一轮明月消磨尽。八月人间秋满鬓。桂树扶疏，更与秋风近。天上姮娥应有恨。骑鲸人去无人问。
蝶恋花·白鹿原新斋作
作者：元好问
朝代：元
体裁：词

负郭桑麻秋课重。十角黄牛，分去声得山田种。乡社鸡豚人与共。春风渐入浮蛆瓮。绕屋清溪醒午梦。一榻翛然，坐受云山供。四海虚名将底用。一声啼鸟岩花动。
蝶恋花同乐舜咨郎中梦梅
作者：元好问
朝代：元

梅信初传金点小。翠羽多情，尽耐风枝袅。乞与吟鞋□。百绕小窗月暗人声悄。枕上诗成还自笑。万斛清愁，换得春多少。临水幽姿空自照。
蝶恋花戊辰岁长安作
作者：元好问
朝代：元

一片花飞春意减。雨雨风风，常恨寻芳晚。若个花枝偏入眼。尊前细问春风拣。醉里看花云锦烂。只记莺声，不记红牙板。留著佳人鹦鹉盏。
蝶恋花白鹿原新齐作
作者：元好问
朝代：元

负郭桑麻秋课重。十角黄牛，分去声得山田种。乡社鸡豚人与共。春风渐入浮蛆＊。绕屋清溪醒午梦。一榻＊然，坐受云山供。四海虚名将底用。一声啼鸟岩花动。
蟾池
作者：元好问
朝代：元
体裁：古风

老蟆食月饱复吐，天公一目频年瞽。下界新增养蟾户，玉斧谁怜修月苦。郡国蟾池知几所，碧玉清流水仙府。小蟾徐行腹如鼓，大蟾张颐怒于虎。渠家眉间有黄乳，膏梁大丁正须汝。何人敢与月复雠，疾过池头不容语。向来属私今属官，从今见蟆当好看，爬沙即上青云端。
行香子
作者：元好问
朝代：元
体裁：词

漫漫晴波，澹澹云罗。傍春江、是处经过。桃花解笑，杨柳能歌。尽百年身，千古意，两蹉跎。酒恶无聊，诗苦成魔。只闲情、不易消磨。几人樵径，何处山阿。恨夕阳迟，芳草远，落红多。
被檄夜赴邓州幕府
作者：元好问
朝代：元
体裁：七言律诗

幕府文书鸟羽轻，敝裘羸马月三更。未能免俗私自笑，岂不怀归官有程。十里陂塘春鸭闹，一川桑柘晚烟平。此生只合田间老，谁遣春官识姓名。
被檄夜赴邓州幕府
作者：元好问
朝代：元

幕府文书鸟羽轻，敝裘羸马月三更。未能免俗私自笑，岂不怀归官有程？十里陂塘春鸭闹，一川桑柘晚烟平。此生只合田间老，谁遣春官识姓名？
西园
作者：元好问
朝代：元
体裁：七言绝句

百草千花雨气新，今朝陌上有游尘。皇州春色浓于酒，醉杀西园歌舞人。
西园
作者：元好问
朝代：元
体裁：古风

西园老树摇清秋，画船载酒芳华游。登山临水袪烦忧，物色无端生暮愁。百年此地旃车发，易水迢迢雁行没。梁门回望绣成堆，满面黄沙哭燕月。荧荧一炬殊可怜，膏血再变为灰烟。富贵已经春梦后，典刑犹在靖康前。当时三山初奏功，三山宫阙云锦重。璧月琼枝春色里，画阑桂树雨声中。秋山秋水今犹昔，漠漠荒烟送斜日。铜人携出露盘来，人生无情泪沾臆。丽川亭上看年芳，更为清歌尽此觞。千古是非同一笑，不须作赋拟《阿房》。
西斋夜宴
作者：元好问
朝代：元
体裁：七言律诗

飘零无物慰天涯，酒伴相逢饮倍加。误谬君当略彭泽，回旋我亦笑长沙。金钗翠亸迎春髻，银烛光摇半夜花。只欠东山游录事，不来坚坐看纷哗。
西楼曲
作者：元好问
朝代：元
体裁：古风

游丝落絮春漫漫，西楼晓晴花作团。楼中少妇弄瑶瑟，一曲未终坐长叹。去年与郎西入关，春风浩荡随金鞍。今年匹马妾东还，零落芙蓉秋水寒。并刀不剪东流水，湘竹年年泪痕紫。海枯石烂两鸳鸯，只合双飞便双死。重城车马红尘起，乾鹊无端为谁喜。镜中独语人不知，欲插花枝泪如洗。
西楼曲
作者：元好问
朝代：元

游丝落絮春漫漫，西楼晓晴花作团。楼中少妇弄瑶瑟，一曲未终坐长叹。去年与郎西入关，春风浩荡随金鞍。今年区马妾东还，零落芙蓉秋水寒。并刀不剪东流水，湘竹年年泪痕紫。海枯石烂两鸳鸯，只合双飞便双死。重城车马红尘起，乾鹊无端为谁喜？镜中独语人不知，欲插花枝泪如洗。
西江月
作者：元好问
朝代：元
体裁：词

悬玉微风度曲，薰炉熟水留香。相思夜夜郁金堂。两点春山枕上。杨柳宜春别院，杏花宋玉邻墙。天涯春色断人肠。更是高城晚望。
西江月
作者：元好问
朝代：元
体裁：词

物外神仙风骨，人间富贵功名。眉长新有秀毫生。荡座酒光花影。清暑玉壶昼永，少年金印身轻。他年旌节看归荣。笑傲五湖烟景。
西江月
作者：元好问
朝代：元
体裁：词

骨相匿犀秀发，精神耸鹤孤高。少年事业富伊皋。便向中书书考。肘后不传丹诀，眉间新长修毛。一壶春色宴蟠桃。□介归荣忠孝。
西江月·悬玉微风度曲
作者：元好问
朝代：元

悬玉微风度曲，熏炉熟水留香。相思夜夜郁金堂。两点春山枕上。杨柳宜春别院，杏花宋玉邻墙。天涯春色断人肠。更是高城晚望。
西江月·物外神仙风骨
作者：元好问
朝代：元

物外神仙风骨，人间富贵功名。眉长新有秀毫生。荡座酒光花影。清暑玉壶书永，少年金印身轻。他年旌节看归荣。笑傲五湖烟景。
观淅江涨
作者：元好问
朝代：元

一旱千里赤，一雨垣屋败。淅故以江名，暴与众壑会。初惊沙石卷，稍觉川谷隘。雷风入先驱，大块供一噫。千帆鼓前浪，万马接后派。崩崖不暇顾，拔木无留碍。凭陵如藉势，洄洑各有态。平分乍舒徐，怒触忽碎坏。云蒸楚树杪，雪映商岭背。髣髴千丈潮，恍与海门对。佽飞斗蛟鳄，燃犀出鳞介。阳侯富阴族，万首露光怪。翠蕤澹偃蹇，钲鼓乱？磕。永怀疏凿力，重叹神禹大。乾坤海为壑，未碍变横溃。纳污非无处，流恶聊自快。投诗与龙盟，涤荡烦一再。
观淅江涨
作者：元好问
朝代：元
体裁：古风

一旱千里赤，一雨垣屋败。淅故以江名，暴与众壑会。初惊沙石卷，稍觉川谷隘。雷风入先驱，大块供一噫。千帆鼓前浪，万马接后派。崩崖不暇顾，拔木无留碍。凭陵如藉势，洄洑各有态。平分乍舒徐，怒触忽碎坏。云蒸楚树杪，雪映商岭背。髣髴千丈潮，恍与海门对。佽飞斗蛟鳄，燃犀出鳞介。阳侯富阴族，万首露光怪。翠蕤澹偃蹇，钲鼓乱�磕。永怀疏凿力，重叹神禹大。乾坤海为壑，未碍变横溃。纳污非无处，流恶聊自快。投诗与龙盟，涤荡烦一再。
观淅江涨
作者：元好问
朝代：元
体裁：古风

一旱千里赤，一雨垣屋败。淅故以江名，暴与众壑会。初惊沙石卷，稍觉川谷隘。雷风入先驱，大块供一噫。千帆鼓前浪，万马接后派。崩崖不暇顾，拔木无留碍。凭陵如藉势，洄洑各有态。平分乍舒徐，怒触忽碎坏。云蒸楚树杪，雪映商岭背。髣髴千丈潮，恍与海门对。佽飞斗蛟鳄，燃犀出鳞介。阳侯富阴族，万首露光怪。翠蕤澹偃蹇，钲鼓乱𥔀磕。永怀疏凿力，重叹神禹大。乾坤海为壑，未碍变横溃。纳污非无处，流恶聊自快。投诗与龙盟，涤荡烦一再。
觅神霄道士古铜爵
作者：元好问
朝代：元
体裁：古风

雷章著土纷朱碧，秋菌春蒲人不识。若非仪狄墓中来，应自杜康祠下得。古人我得酒之传，摸索饮器流馋涎。苟非其物吾何取，他日酬君九府钱。
解剑行
作者：元好问
朝代：元
体裁：古风

古剑黑于漆，郁郁动星文。摩挲二十年，今日持赠君。长鲸鼓浪三山没，知君不是泥中物。袖间一卷白猿书，未分持刀买黄犊。壮怀风云郁沈沈，惭愧漂母无千金。长安侏儒饱欲死，万古不解天公心。北风浩浩吹行客，陇水无声雪花白。荆卿墓头秋草乾，击筑行歌欲谁识。君不见秦相五羖皮，去时烹鸡炊扊扅。又不见敝裘苏季子，合从归来印累累。丈夫堕地自有万里气，翕忽变化安能知。大冠如箕望吾子，富贵同生亦同死。
记梦
作者：元好问
朝代：元
体裁：七言绝句

天上材官老不材，从教兀兀走尘埃。梦中望拜通明殿，曾见金书两字来。
讲武城
作者：元好问
朝代：元
体裁：七言绝句

作计千年复万年，似嫌蒸土不能坚。祇今讲武人何在？衰柳残阳有乱蝉。
论诗三十首
作者：元好问
朝代：元

出处殊途听所安，山林何得贱衣冠？
华歆一掷金随重，大是渠侬被眼谩。
论诗三十首
作者：元好问
朝代：元

撼树蚍蜉自觉狂，书生技痒爱论量。
老来留得诗千首，却被何人校短长？
论诗三十首
作者：元好问
朝代：元

汉谣魏什久纷纭，正体无人与细论。谁是诗中疏凿手，暂教泾渭各清浑。曹刘坐啸虎生风，四海无人角两雄。可惜并州刘越石，不教横槊建安中。邺下风流在晋多，壮怀犹见缺壶歌。风云若恨张华少，温李新声奈尔何。一语天然万古新，豪华落尽见真淳。南窗白日羲皇上，未害渊明是晋人。纵横诗笔见高情，何物能浇磈磊平。老阮不狂谁会得？出门一笑大江横。心画心声总失真，文章宁复见为人。高情千古《閒居赋》，争信安仁拜路尘。慷慨歌谣绝不传，穹庐一曲本天然。中州万古英雄气，也到阴山敕勒川。沈宋横驰翰墨场，风流初不废齐梁。论功若准平吴例，合著黄金铸子昂。斗靡誇多费览观，陆文犹恨冗于潘。心声只要传心了，布谷澜翻可是难。排比铺张特一途，藩篱如此亦区区。少陵自有连城璧，争奈微之识珷玞。眼处心生句自神，暗中摸索总非真。画图临出秦川景，亲到长安有几人？望帝春心托杜鹃，佳人锦瑟怨华年。诗家总爱西昆好，独恨无人作郑笺。万古文章有坦途，纵横谁似玉川卢。真书不入今人眼，儿辈从教鬼画符。出处殊涂听所安，山林何得贱衣冠。华歆一掷金随重，大是渠侬被眼谩。笔底银河落九天，何曾憔悴饭山前。世间东抹西涂手，枉著书生待鲁连。切切秋虫万古情，灯前山鬼泪纵横。鉴湖春好无人赋，夹岸桃花锦浪生。切响浮声发巧深，研磨虽苦果何心？浪翁水乐无宫徵，自是云山韶濩音。东野穷愁死不休，高天厚地一诗囚。江山万古潮阳笔，合在元龙百尺楼。万古幽人在涧阿，百年孤愤竟如何？无人说与天随子，春草输赢校几多。谢客风容映古今，发源谁似柳州深？朱弦一拂遗音在，却是当年寂寞心。窘步相仍死不前，唱酬无复见前贤。纵横正有凌云笔，俯仰随人亦可怜。奇外无奇更出奇，一波才动万波随。只知诗到苏黄尽，沧海横流却是谁？曲学虚荒小说欺，俳谐怒骂岂宜时。今人合笑古人拙，除却雅言都不知。有情芍药含春泪，无力蔷薇卧晚枝。拈出退之山石句，始知渠是女郎诗。乱后玄都失故基，看花诗在只堪悲。刘郎也是人间客，枉向春风怨兔葵。金入洪炉不厌频，精真那计受纤尘。苏门果有忠臣在，肯放坡诗百态新。百年才觉古风回，元祐诸人次第来。讳学金陵犹有说，竟将何罪废欧梅？古雅难将子美亲，精纯全失义山真。论诗宁下涪翁拜，未作江西社里人。池塘春草谢家春，万古千秋五字新。传语闭门陈正字，可怜无补费精神。撼树蚍蜉自觉狂，书生技痒爱论量。老来留得诗千首，却被何人较短长。
论诗三十首
作者：元好问
朝代：元

窘步相仍死不前，唱酬无复见前贤。纵横自有凌云笔，俯仰随人亦可怜。
论诗三十首
作者：元好问
朝代：元

纵横诗笔见高情，何物能浇块垒平。老阮不狂谁会得，出门一笑大江横。
论诗三十首·三十
作者：元好问
朝代：元

撼树蜉蝣自觉狂，书生技痒爱论量。老来留得诗千首，却被何人校短长？
论诗三十首·二十一
作者：元好问
朝代：元

窘步相仍死不前，唱醻无复见前贤。纵横正有凌云笔，俯仰随人亦可怜。
论诗三十首·二十三
作者：元好问
朝代：元

曲学虚荒小说欺，俳谐怒骂岂诗宜？今人合笑古人拙，除却雅言都不知。
论诗三十首·二十九
作者：元好问
朝代：元

池塘春草谢家春，万古千秋五字新。传语闭门陈正字，“可怜无补费精神”。
论诗三十首·二十六
作者：元好问
朝代：元

金入洪炉不厌频，精真那计受纤尘。苏门果有忠臣在，肯放坡诗百态新？
论诗三十首·其一
作者：元好问
朝代：元
体裁：七言绝句

汉谣魏什久纷纭，正体无人与细论。谁是诗中疏凿手，暂教泾渭各清浑。
论诗三十首·其一
作者：元好问
朝代：元

汉谣魏什久纷纭，正体无人与细论。谁是诗中疏凿手？暂教泾渭各清浑。
论诗三十首·其七
作者：元好问
朝代：元

慷慨悲歌绝不传，穹庐一曲本天然。中洲万古英雄气，也到阴山敕勒川。
论诗三十首·其七
作者：元好问
朝代：元
体裁：七言绝句

慷慨歌谣绝不传，穹庐一曲本天然。中州万古英雄气，也到阴山敕勒川。
论诗三十首·其三
作者：元好问
朝代：元
体裁：七言绝句

邺下风流在晋多，壮怀犹见缺壶歌。风云若恨张华少，温李新声奈尔何。
论诗三十首·其三
作者：元好问
朝代：元

邺下风流在晋多，壮怀犹见缺壶歌。风云若恨张华少，温李新声奈若何。
论诗三十首·其三十
作者：元好问
朝代：元
体裁：七言绝句

撼树蚍蜉自觉狂，书生技痒爱论量。老来留得诗千首，却被何人较短长。
论诗三十首·其九
作者：元好问
朝代：元

斗靡夸多费览观，陆文犹恨冗于潘。心声只要传心了，布谷澜翻可是难。
论诗三十首·其九
作者：元好问
朝代：元
体裁：七言绝句

斗靡誇多费览观，陆文犹恨冗于潘。心声只要传心了，布谷澜翻可是难。
论诗三十首·其二
作者：元好问
朝代：元
体裁：七言绝句

曹刘坐啸虎生风，四海无人角两雄。可惜并州刘越石，不教横槊建安中。
论诗三十首·其二十
作者：元好问
朝代：元
体裁：七言绝句

谢客风容映古今，发源谁似柳州深？朱弦一拂遗音在，却是当年寂寞心。
论诗三十首·其二十一
作者：元好问
朝代：元
体裁：七言绝句

窘步相仍死不前，唱酬无复见前贤。纵横正有凌云笔，俯仰随人亦可怜。
论诗三十首·其二十七
作者：元好问
朝代：元
体裁：七言绝句

百年才觉古风回，元祐诸人次第来。讳学金陵犹有说，竟将何罪废欧梅？
论诗三十首·其二十三
作者：元好问
朝代：元
体裁：七言绝句

曲学虚荒小说欺，俳谐怒骂岂宜时。今人合笑古人拙，除却雅言都不知。
论诗三十首·其二十九
作者：元好问
朝代：元
体裁：七言绝句

池塘春草谢家春，万古千秋五字新。传语闭门陈正字，可怜无补费精神。
论诗三十首·其二十二
作者：元好问
朝代：元
体裁：七言绝句

奇外无奇更出奇，一波才动万波随。只知诗到苏黄尽，沧海横流却是谁？
论诗三十首·其二十五
作者：元好问
朝代：元
体裁：七言绝句

乱后玄都失故基，看花诗在只堪悲。刘郎也是人间客，枉向春风怨兔葵。
论诗三十首·其二十八
作者：元好问
朝代：元
体裁：七言绝句

古雅难将子美亲，精纯全失义山真。论诗宁下涪翁拜，未作江西社里人。
论诗三十首·其二十六
作者：元好问
朝代：元
体裁：七言绝句

金入洪炉不厌频，精真那计受纤尘。苏门果有忠臣在，肯放坡诗百态新。
论诗三十首·其二十四
作者：元好问
朝代：元
体裁：七言绝句

有情芍药含春泪，无力蔷薇卧晚枝。拈出退之山石句，始知渠是女郎诗。
论诗三十首·其五
作者：元好问
朝代：元

纵横诗笔见高情，何物能浇块垒平？老阮不狂谁会得？出门一笑大江横。
论诗三十首·其五
作者：元好问
朝代：元
体裁：七言绝句

纵横诗笔见高情，何物能浇磈磊平。老阮不狂谁会得？出门一笑大江横。
论诗三十首·其八
作者：元好问
朝代：元

沈宋横驰翰墨场，风流初不废齐梁。论功若准平吴例，合着黄金铸子昂。
论诗三十首·其八
作者：元好问
朝代：元
体裁：七言绝句

沈宋横驰翰墨场，风流初不废齐梁。论功若准平吴例，合著黄金铸子昂。
论诗三十首·其六
作者：元好问
朝代：元
体裁：七言绝句

心画心声总失真，文章宁复见为人。高情千古《閒居赋》，争信安仁拜路尘。
论诗三十首·其六
作者：元好问
朝代：元

心画心声总失真，文章宁复见为人。高情千古闲居赋，争信安仁拜路尘！
论诗三十首·其十
作者：元好问
朝代：元
体裁：七言绝句

排比铺张特一途，藩篱如此亦区区。少陵自有连城璧，争奈微之识珷玞。
论诗三十首·其十
作者：元好问
朝代：元

排比铺张特一途，藩篱如此亦区区。少陵自有连城璧，争奈微之识碔砆。
论诗三十首·其十一
作者：元好问
朝代：元
体裁：七言绝句

眼处心生句自神，暗中摸索总非真。画图临出秦川景，亲到长安有几人？
论诗三十首·其十七
作者：元好问
朝代：元
体裁：七言绝句

切响浮声发巧深，研磨虽苦果何心？浪翁水乐无宫徵，自是云山韶濩音。
论诗三十首·其十三
作者：元好问
朝代：元
体裁：七言绝句

万古文章有坦途，纵横谁似玉川卢。真书不入今人眼，儿辈从教鬼画符。
论诗三十首·其十九
作者：元好问
朝代：元
体裁：七言绝句

万古幽人在涧阿，百年孤愤竟如何？无人说与天随子，春草输赢校几多。
论诗三十首·其十五
作者：元好问
朝代：元
体裁：七言绝句

笔底银河落九天，何曾憔悴饭山前。世间东抹西涂手，枉著书生待鲁连。
论诗三十首·其十六
作者：元好问
朝代：元
体裁：七言绝句

切切秋虫万古情，灯前山鬼泪纵横。鉴湖春好无人赋，夹岸桃花锦浪生。
论诗三十首·其四
作者：元好问
朝代：元
体裁：七言绝句

一语天然万古新，豪华落尽见真淳。南窗白日羲皇上，未害渊明是晋人。
论诗三十首·十一
作者：元好问
朝代：元

眼处心声句自神，暗中摸索总非真。画图临出秦川景，亲到长安有几人？
论诗三十首·十七
作者：元好问
朝代：元

切响浮声发巧深，研摩虽苦果何心？浪翁水乐无宫征，自是云山韶頀音。
论诗三十首·十三
作者：元好问
朝代：元

万古文章有坦途，纵横谁似玉川卢？真书不入今人眼，儿辈从教鬼画符。
论诗三十首·十九
作者：元好问
朝代：元

万古幽人在涧阿，百年孤愤竟如何？无人说与天随子，春草输赢较几多？
论诗三十首·十二
作者：元好问
朝代：元
体裁：七言绝句

望帝春心托杜鹃，佳人锦瑟怨华年。诗家总爱西昆好，独恨无人作郑笺。
论诗三十首·十五
作者：元好问
朝代：元

笔底银河落九天，何曾憔悴饭山前。世间东抹西涂手，枉着书生待鲁连。
论诗三十首·十八
作者：元好问
朝代：元
体裁：七言绝句

东野穷愁死不休，高天厚地一诗囚。江山万古潮阳笔，合在元龙百尺楼。
论诗三十首·十六
作者：元好问
朝代：元

切切秋虫万古情，灯前山鬼泪纵横。鉴湖春好无人赋，“岸夹桃花锦浪生。”
论诗三十首·十四
作者：元好问
朝代：元
体裁：七言绝句

出处殊涂听所安，山林何得贱衣冠。华歆一掷金随重，大是渠侬被眼谩。
论诗三十首（选五）
作者：元好问
朝代：元

其七慷慨歌谣绝不传，穹庐一曲本天然。中州万古英雄气，也到阴山敕勒川。其八沈宋横驰翰墨场，风流初不废齐梁。论功若准平吴例，合着黄金铸子昂。其十一眼处心生句自神，暗中摸索总非真。画图临出秦川景，亲到长安有几人？其十二望帝春心托杜鹃，佳人锦色怨华年。诗家总爱西昆好，独恨无人作郑笺。其二十九池塘春草谢家春，万古千秋五字新。传语闭门陈正字，可怜无补费精神！
论诗三首
作者：元好问
朝代：元

坎井鸣蛙自一天，江山放眼更超然。情知春草池塘句，不到柴烟粪火边。诗肠搜苦白头生，故纸尘昏枉乞灵。不信骊珠不难得，试看金翅擘沧溟。晕碧裁红点缀匀，一回拈出一回新。鸳鸯绣了从教看，莫把金针度与人。
论诗三首·其一
作者：元好问
朝代：元
体裁：七言绝句

坎井鸣蛙自一天，江山放眼更超然。情知春草池塘句，不到柴烟粪火边。
论诗三首·其三
作者：元好问
朝代：元
体裁：七言绝句

晕碧裁红点缀匀，一回拈出一回新。鸳鸯绣了从教看，莫把金针度与人。
论诗三首·其二
作者：元好问
朝代：元
体裁：七言绝句

诗肠搜苦白头生，故纸尘昏枉乞灵。不信骊珠不难得，试看金翅擘沧溟。
诉衷情·万人如海一身藏
作者：元好问
朝代：元

万人如海一身藏。随例大家忙。东华软红尘土，俗损谢三郎。兰若寺，玉溪庄。两茅堂。鸡豚乡社鹅鸭，比邻好个嵩阳。
诉衷情令
作者：元好问
朝代：元
体裁：词

万人如海一身藏。随例大家忙。东华软红尘土，俗损谢三郎。兰若寺，玉溪庄。两茅堂。鸡豚乡社，鹅鸭比邻，好个嵩阳。
诉衷情令
作者：元好问
朝代：元
体裁：词

升平责望富民侯。愁损抱官囚。自家本元烦恼，闹处要钻头。山崦寺，水心楼。去来休。醉扶归路，鼓吹鸣蛙，部曲黄牛。
诉衷情令
作者：元好问
朝代：元
体裁：词

行斋活计五车书。真欲釜生鱼。天公也相料理，新得掌中珠。看骥子，弄鹓雏。最怜渠。青衫竹马，后日迎门，好个高闾。
读书山月夕
作者：元好问
朝代：元
体裁：古风

层崖多古木，细路深莓苔。柴门开晓日，云际青山来。静中有真趣，孤赏何悠哉。
读书山雪中
作者：元好问
朝代：元

前年望归归不得，去年中途脚无力。残生何意有今年，突兀家山堕眼前。东家西家百壶酒，主人捧觞客长寿。先生醉袖挽春回，万落千村满花柳。山灵为渠也放颠，世界幻入兜罗绵。似嫌衣锦太寒乞，别作玉屑妆山川。人言少微照乡井，准备黄云三万顷。何人办作陈瑩中，来与先生共炊饼。
读书山雪中
作者：元好问
朝代：元
体裁：古风

前年望归归不得，去年中途脚无力。残生何意有今年，突兀家山堕眼前。东家西家百壶酒，主人捧觞客长寿。先生醉袖挽春回，万落千村满花柳。山灵为渠也放颠，世界幻入兜罗绵。似嫌衣锦太寒乞，别作玉屑妆山川。人言少微照乡井，准备黄云三万顷。何人办作陈莹中，来与先生共炊饼。
读汉书
作者：元好问
朝代：元
体裁：七言绝句

室方隆栋非难构，水到颓波岂易回。丰沛帝乡多将相，莫从兴运论人材。
谒金门·罗衾薄
作者：元好问
朝代：元
体裁：词

罗衾薄。帘外五更风恶。醉后题诗浑忘却。乌啼残月落。憔悴何郎东阁。病酒不禁重酌。袖里梅花春一握。幽怀无处托。
贞燕
作者：元好问
朝代：元
体裁：七言绝句

杏梁双宿复双飞，海国争教只影归。想得秋风逼凉冷，谢家儿女亦依依。
贺新郎·箜篌曲为良佑所亲赋
作者：元好问
朝代：元

赴节金钗促。爱弦间、冷冷细语，非琴非筑。别鹤离莺云千里，风雨孤猿夜哭。只雌蝶、雄蜂同宿。汀树诗成归舟远，认宫眉、隐隐春山绿。歌宛转，泪盈掬。吴儿越女皆冰玉。恨不及、徘徊星汉，流光相属。破镜何年清辉满，寂寞佳人空谷。人世事、寻常翻覆。入塞新声愁未了，更伤心、听得开元曲。呼羯鼓，醉红烛。
贺新郎·箜篌曲为良佑所亲赋
作者：元好问
朝代：元
体裁：词

赴节金钗促。爱弦间、泠泠细语，非琴非筑。别鹤离莺云千里，风雨孤猿夜哭。只雌蝶、雄蜂同宿。汀树诗成归舟远，认宫眉、隐隐春山绿。歌宛转，泪盈掬。吴儿越女皆冰玉。恨不及、徘徊星汉，流光相属。破镜何年清辉满，寂寞佳人空谷。人世事、寻常翻覆。入塞新声愁未了，更伤心、听得开元曲。呼羯鼓，醉红烛。
赋南中杨生玉泉墨
作者：元好问
朝代：元
体裁：七言律诗

万灶玄珠一唾轻，客卿新以玉泉名。御团更觉香为累，冷剂休誇漆点成。涴袖秦郎无藉在，画眉张遇可怜生。晴窗弄笔人今老，孤负松风入砚声。
赋瓶中杂花七首
作者：元好问
朝代：元

老眼惊看节物新，今年更与酒杯亲。东山一道花如绣，从此他乡不是春。香中人道睡香浓，谁信丁香臭味同。一树百枝千万结，更应薰染费春工。生红点点弄娇妍，半拆花房更可怜。传语春风好将护，莫教容易作银钱。红抹兰膏绿染衣，绿娇红小两相宜。华边剩有清香在，木石痴儿自不知。素艳来从月姊家，温风淑气发清华。人间自有交枝玉，天上休开六出花。昨日桃花锦片新，兔葵今日到残春。低枝留得稀疏朵，比似全开更恼人。古铜瓶子满芳枝，裁剪春风入小诗。看看海棠如有语，杏花也到退房时。
赋瓶中杂花七首·其一
作者：元好问
朝代：元
体裁：七言绝句

老眼惊看节物新，今年更与酒杯亲。东山一道花如绣，从此他乡不是春。
赋瓶中杂花七首·其七
作者：元好问
朝代：元
体裁：七言绝句

古铜瓶子满芳枝，裁剪春风入小诗。看看海棠如有语，杏花也到退房时。
赋瓶中杂花七首·其三
作者：元好问
朝代：元
体裁：七言绝句

生红点点弄娇妍，半拆花房更可怜。传语春风好将护，莫教容易作银钱。
赋瓶中杂花七首·其二
作者：元好问
朝代：元
体裁：七言绝句

香中人道睡香浓，谁信丁香臭味同。一树百枝千万结，更应薰染费春工。
赋瓶中杂花七首·其五
作者：元好问
朝代：元
体裁：七言绝句

素艳来从月姊家，温风淑气发清华。人间自有交枝玉，天上休开六出花。
赋瓶中杂花七首·其六
作者：元好问
朝代：元
体裁：七言绝句

昨日桃花锦片新，兔葵今日到残春。低枝留得稀疏朵，比似全开更恼人。
赋瓶中杂花七首·其四
作者：元好问
朝代：元
体裁：七言绝句

红抹兰膏绿染衣，绿娇红小两相宜。华边剩有清香在，木石痴儿自不知。
赋邢州鹊山
作者：元好问
朝代：元
体裁：古风

去时唐山道，望望鹊山背。今朝西北看，奇秀益可爱。苍茫失层叠，鲜駮见萦带。浮云自来去，尽巧宁变坏。吴妆入小笔，隐隐拂残黛。城隅静女人，拥颦如有待。
赠休粮张鍊师
作者：元好问
朝代：元
体裁：古风

金砂雾散风雨疾，一点黄金铸秋橘。中林宴坐人不知，野鹿衔花蜂课蜜。富儿盘馔罗膻荤，扰扰飞蝇复聚蚊。见说西山好薇蕨，一枝青竹愿随君。
赠别孙德谦
作者：元好问
朝代：元
体裁：古风

津桥垂杨雪花白，挽断春衫苦留客。西河一雨春意浓，绝似铜驼洛阳陌。河亭轰醉卧春风，到手金杯不放空。鹊山一带伤心碧，羡杀孙郎马首东。
赠张主簿伟
作者：元好问
朝代：元
体裁：七言律诗

江岸坟荒草棘秋，朱阳南下重君忧。弓刀近塞人烟少，林壑经霜虎迹稠。究竟畏途知有渐，激昂高义报无由。从今弟侄通家了，莫向瓜田认故侯。
赠玉峰魏文邦彦
作者：元好问
朝代：元
体裁：七言律诗

梦想南山掩霭间，眼明惊见玉峰寒。风波旧忆横身过，世事今归袖手看。贩妇庸儿识名姓，故乡遗族见衣冠。临流卜筑平生事，会就辽东管幼安。
赠答刘御史云卿
作者：元好问
朝代：元
体裁：古风

学道有通蔽，今人乃其尤。温柔与敦厚，扫灭不复留。高蹇当父师，排击剧寇雠。真是未可必，自私有足羞。古人相异同，宁复操戈矛。春风入万物，枯蘖将和柔。克己未有加，归仁亦何由。先儒骨已腐，百骂不汝酬。胡为文字间，刮垢搜瘢疣。吾道非申韩，哀哉涉其流。大儒不知道，此论信以不。我观唐以还，斯文有伊周。开云揭日月，不独程张俦。圣途同一归，论功果谁优？户牖徒自辟，胶漆本易投。九原如可作，吾欲起韩欧。
赠答刘御史云卿
作者：元好问
朝代：元
体裁：古风

旧闻刘君公，学经发源深。骅骝万里气，圣途已骎骎。大梁语三日，副我夙所钦。濂溪无比流，此道日西沉。百年牛山木，不复秀穹林。南风虽寥寥，闻弦犹赏音。独怜夸毗子，一我无古今。共学君所贪，适道我岂任。相酬无别物，徒有好贤心。
赠答张教授仲文
作者：元好问
朝代：元
体裁：古风

秋灯摇摇风拂席，夜闻叹声无处觅。金筌怨曲兰畹辞，元是寒螀月中泣。世间刺绣多绝巧，石竹殷红土花碧。穷愁入骨死不销，谁与渠侬洗寒乞。东坡胸次丹青国，天孙缲丝天女织。倒凤颠鸾金粟尺，裁断琼绡三万疋。辛郎偷发金钱箱，飞浸海东星斗湿。醉中握手一长嗟，乐府数年今几家。剩借春风染华发，笔头留看五云花。
赠答杨焕然
作者：元好问
朝代：元
体裁：古风

诗亡又已久，雅道不复陈。人人握和璧，燕石谁当分？关中杨夫子，高诲世所闻。十年玄尚白，藜藿甘长贫。有来河水篇，四海付斯文。斯文有定在，桓生知子云。古来知己难，万里犹比邻。千人国中和，要非心所亲。东楚西南秦，望君劳我神。相逢不得语，别去徒殷勤。白云不可赠，相思秋复春。
赠莺
作者：元好问
朝代：元
体裁：古风

邻墙拥高树，深樾荫衡宇。山禽千百种，晨夕所栖处。独爱黄栗留，娅□如稚女。笑啼俱不定，宛转工媚妩。伭窥凝欲下，转盼忽惊举。花暗柳阴阴，尚记儿时语。诗家此尤物，名字喧乐府。天真累丝竹，客服仍楚楚。宫额画眉阔，黛黑林金缕。恨不掌上看，毛羽得细数。山城无与乐，好鸟亦求侣。时将贯珠来，有唱当和汝。
赤石谷
作者：元好问
朝代：元
体裁：七言律诗

林罅阴崖雾杳冥，石根寒溜玉玎玲。云来朔漠疑秋早，山近清凉觉地灵。静爱鸟声存野调，闹嫌人迹带尘腥。南台说有金银气，可是并汾处士星。
赵大年秋溪戏鸭图·其一
作者：元好问
朝代：元
体裁：七言绝句

寒沙折苇浙江湾，诗在波痕没灭间。前日扁舟人老矣，却从图画羡君閒。
赵大年秋溪戏鸭图·其二
作者：元好问
朝代：元
体裁：七言绝句

画家朱粉不到处，淡墨自觉天机深。卖酒垆边见崔白，王孙真有五湖心。
踏莎行
作者：元好问
朝代：元
体裁：词

微步生尘，残妆晕酒。朱门如海空回首。东风正有去年花，柔条去作谁家柳。细雨春寒，青灯夜久。孤衾未暖还分手。梦中见也不多时，怎生望得长相守。
踏莎行·微步生尘
作者：元好问
朝代：元

微步生尘，残妆晕酒。朱门如海空回首。东风正有去年花，柔条去作谁家柳。细雨春寒，青灯夜久。孤衾未暖还分手。梦中见也不多时，怎生
踏莎行·月挂琼钩
作者：元好问
朝代：元

月挂琼钩，日添乡线。绮花翻良重重卷。风口环佩晓珊珊，画堂羯鼓催开宴。翠缕香凝，玉膏酒滟。仙翁莫诉玻璃满。凤衔丹诏下云霓，千秋
辛亥寒食
作者：元好问
朝代：元
体裁：五言绝句

寒食年年好，今年迥不同。秋千与花影，并在月明中。
过刘子中新居
作者：元好问
朝代：元
体裁：古风

郓中城隅两茅屋，市声喧喧自幽独。春风吹尽山杏花，只有青青一丛竹。先生爱画如惜玉，练鹊翔鸾馀百轴。大儿踉蹡挟书归，土锉疏烟才一粥。微官枉负半生閒，也著区区簿领间。何时却与溪南老，紫盖山前共往还。
过寂通庵别陈丈
作者：元好问
朝代：元
体裁：七言律诗

心远由来地自偏，不离城市得林泉。从教上界多官府，且放閒身作地仙。三月有期何敢负，百杯未满会须填。违离更觉从公晚，却望都门一慨然。
过应州
作者：元好问
朝代：元
体裁：七言律诗

平野风埃接戍楼，边城三月似穷秋。人家土屋才容膝，驿路旃车不断头。随俗未甘尝马湩，敌寒直欲御羊裘。十年紫禁烟花绕，此日云山是应州。
过晋阳故城书事
作者：元好问
朝代：元
体裁：古风

惠远祠前晋溪水，翠叶银花清见底。水上西山如卧屏，郁郁苍苍三百里。中原北门形势雄，想见城阙云烟中。望川亭上阅今古，但有麦浪摇春风。君不见系舟山头龙角秃，白塔一摧城覆没。薛王出降民不降，屋瓦乱飞如箭镞。汾流决入大夏门，府治移著唐明村。只从巨屏失光彩，河洛几度风烟昏。东阙苍龙西玉虎，金雀觚棱上云雨。不论民居与官府，仙佛所庐馀百所。鬼役天财千万古，争教一炬成焦土。至今父老哭向天，死恨河南往来苦。南人鬼巫好禨祥，万夫畚锸开连冈。官街十字改丁字，钉破并州渠亦亡。几时却到承平了，重看官家筑晋阳。
过晋阳故城书事
作者：元好问
朝代：元

惠远祠前晋溪水，翠叶银花清见底。水上西山如挂屏，郁郁苍苍三十里。中原北门形势雄，想见城阙云烟中。望川亭上阅今古，但有麦浪摇春风。君不见，系舟山头龙角秃，白塔一摧城覆没。薛王出降民不降，屋瓦乱飞如箭镞。汾流决入大夏门，府治移著唐明村。只从巨屏失光彩，河洛几度风烟昏。东阙苍龙西玉虎，金雀觚棱上云雨。不论民居与官府，仙佛所庐余百所。鬼役天才千万古，争教一炬成焦土。至今父老哭向天，死恨河南往来苦。南人鬼巫好禨祥，万夫畚锸开连岗。官街十字改丁字，钉破并州渠亦亡。几时却到承平了，重看官家筑晋阳。
过诗人李长源故居
作者：元好问
朝代：元
体裁：七言律诗

楚些招魂自往年，明珠真见抵深渊。巨鳌有铒虽堪钓，怒虎无情可重编。千丈豪气天也妒，七言诗好世空传。伤心鹦鹉洲边泪，却望西山一泫然。
送奉先从军
作者：元好问
朝代：元
体裁：七言律诗

潦倒书生百战场，功名都属绣衣郎。虎头食肉无不可，鼠目求官空自忙。卷月清笳渭城晓，倚天长剑蜀山苍。习池老去风流减，醉后扬鞭愧葛疆。
送张君美往南中
作者：元好问
朝代：元
体裁：古风

南朝词臣北朝客，栖迟零落无颜色。阳平城边握君手，不似铜驼洛阳陌。去年春风吹雁回，今年雁逐秋风来。春风秋风雁声里，行人日暮心悠哉。长江大浪金山下，吴儿舟船疾于马。西湖十月赏风烟，想得新诗更潇洒。
送曹吉甫兼及通甫
作者：元好问
朝代：元
体裁：五言律诗

意气羡君豪，怜君屈骑曹。安能事笔砚，且复混弓刀。风雪貂裘暗，关山马骨高。南飞见鸿雁，应为惜哀劳。
送李参军
作者：元好问
朝代：元
体裁：古风

五日过居庸，十日渡桑乾。受降城北几千里，出塞入塞沙漫漫。古来丈夫泪，不洒别离间；今朝送君行，清泪留馀潸。生女莫作王明君，一去紫台空佩环。生男莫作班定远，万里驰书望玉关。我知骥子坠地无齐燕，我知鸿鹄意气青云端。草间尺鴳亦自乐，扶摇直上何劳抟！一衣敝缊袍，一饱苜蓿盘。岁时寿翁媪，团栾有馀欢。就令一朝便得八州督，争似綵衣起舞春斓斑。去年洛阳人，今年指天山。地远马鞯破，霜重貂裘寒。朔风浩浩来，客子惨在颜。扼胡岭上一回首，未必君心如石顽。君不见，桓山乌，乳哺不得须臾閒。众雏一朝散，孤雌回颜声悲酸。寒雁来时八九月，白头阿母望君还！
送李同年德之归洛西
作者：元好问
朝代：元
体裁：七言律诗

无奈流光冉冉何，逢君聊得慰蹉跎。飞黄老去空奇骨，社燕归来只旧窠。举世尽从愁里过，一尊独爱醉时歌。洛中定有人相问，休道今年白发多。
送杨次公兼简秦彦容李天成
作者：元好问
朝代：元
体裁：五言律诗

海国山如染，云堆草易荒。时危频虎穴，路绝更羊肠。吊影双蓬鬓，携家一药囊。殷勤秦与李，无惜借馀光。
送樊顺之
作者：元好问
朝代：元
体裁：七言律诗

弓刀十驿岳莲州，渭水秦山得意秋。王粲从军正年少，庾郎入幕更风流。寒乡况味真鸡肋，清镜功名属虎头。寄谢溪风亭上月，老夫乘兴欲西游。
送登封张令西上
作者：元好问
朝代：元
体裁：五言律诗

罢县人称屈，悠悠复此行。渭城秋雁到，秦岭暮云平。道路衣从典，风尘剑已鸣。山西多侠客，莫说是书生。
送诗人李正甫
作者：元好问
朝代：元
体裁：古风

阳和入枯株，霭霭含芳津。山头太古石，不与万物春。朝从木客游，暮将山鬼邻。紫芝仅盈掬，幽兰不克纫。青云入长吁，肝胆空轮囷。我尝读君诗，天趣触眼新。秦游得豪宕，晋产馀真淳。怒虎不受唾，骇鹿未易驯。安坐谁不如，半生走逡巡。苍苍不可问，藐藐谁当亲？青山碾为尘，白日无閒人。空歌东野曲，不救西州贫。
送诗人李正甫
作者：元好问
朝代：元

阳和入枯株，霭霭含芳津。山头太古石，不与万物春。朝从木客游，暮将山鬼邻。紫芝仅盈掬，幽兰不克纫。青云入长吁，肝胆空轮囷。我尝读君诗，天趣触眼新。秦游得豪宕，晋产馀真淳。怒虎不受唾，骇鹿未易驯。安坐谁不如？半生走逡巡。苍苍不可问，藐藐谁当亲？青山碾为尘，白日无閒人。空歌东野曲，不救西州贫。
送诗人秦简夫归苏坟别业
作者：元好问
朝代：元
体裁：古风

三月不见君，渴心欲生尘。论文一樽酒，雅道谁当陈。昨朝见君临水句，乃知抽青配白非诗人。南山明月北山灵，恨君不作由东邻。击鲜为具非无好事者，天随杞菊年年新。石田茅屋连苏坟，两儿力耕足养亲。君诗或者昌晚节，不应道路长逡巡。白发刁骚一幅巾，丰年乡社乐闲身。蹇驴驰入醉乡去，袖中知有眉山春。
送辅之仲庸还大梁
作者：元好问
朝代：元
体裁：七言律诗

骅骝争道渺翩翩，谁遗风尘失壮年。四壁旧闻悬磬宅，一囊今有卖书钱。淋浪别酒青灯夜，灭没孤帆落照边。想得还家过春半，故都乔木满苍烟。
送钦叔内翰并寄刘达卿郎中白文举编修二首
作者：元好问
朝代：元

君性我所谙，我心君所知。凡我之所短，君亦时有之。谋事恨太锐，临断恨太迟。持论恨太高，徇俗恨太卑。人道自近始，贫富理不齐。君自不得饱，欲疗何人饥。乞醯乞诸邻，圣哲有明讥。被发救乡人，智者所不为。且如与人交，交有非所宜。白黑不复择，豁豁倾心脾。汎爱岂不可，后悔终自贻。又如与人言，宁复无失辞。刺口论成败，白眼谈歌诗。世故彀黄閒，能不发其机。闻君作损斋，似觉豪华非。惩忿与窒欲，百年有良规。与子各努力，岁晚以为期。古人遥相望，每恨不同时。同时得古人，欢乐良在兹。君归岂不佳，交游满京师。门前车马来，笑言慰所思。细话洛阳事，高咏嵩山诗。宫壶发新篘，宫梅耿幽姿。故应刘与白，亦复念微之。
送钦叔内翰并寄刘达卿郎中白文举编修二首·其一
作者：元好问
朝代：元
体裁：古风

君性我所谙，我心君所知。凡我之所短，君亦时有之。谋事恨太锐，临断恨太迟。持论恨太高，徇俗恨太卑。人道自近始，贫富理不齐。君自不得饱，欲疗何人饥。乞醯乞诸邻，圣哲有明讥。被发救乡人，智者所不为。且如与人交，交有非所宜。白黑不复择，豁豁倾心脾。汎爱岂不可，后悔终自贻。又如与人言，宁复无失辞。刺口论成败，白眼谈歌诗。世故彀黄閒，能不发其机。闻君作损斋，似觉豪华非。惩忿与窒欲，百年有良规。与子各努力，岁晚以为期。
送钦叔内翰并寄刘达卿郎中白文举编修二首·其二
作者：元好问
朝代：元
体裁：古风

古人遥相望，每恨不同时。同时得古人，欢乐良在兹。君归岂不佳，交游满京师。门前车马来，笑言慰所思。细话洛阳事，高咏嵩山诗。宫壶发新篘，宫梅耿幽姿。故应刘与白，亦复念微之。
送钦叔内翰并寄刘达卿郎中白文举编脩
作者：元好问
朝代：元
体裁：古风

六月渡盟津，十月行泛水。风涛脱沈舟，冰雪危堕指。孝子在中野，永念负甘旨。家贫亲已老，形瘵心欲死。古称季路孝，负米曾百里。顾作鲤与鲂，宁当怨赪尾。君归不可缓，献寿迫岁始。遥知慈母心，已为乌鹊喜。
邓州城楼
作者：元好问
朝代：元
体裁：古风

邓州城下湍水流，邓州城隅多古丘。隆中布衣不复见，浮云西北空悠悠。长鲸驾空海波立，老鹤叫月苍烟愁。自古江山感游子，今人谁解赋登楼？
郁郁
作者：元好问
朝代：元
体裁：七言律诗

郁郁羁怀不易开，更堪寥落动凄哀。华胥梦破青山在，梁甫吟成白发催。秋意渐随林影薄，晓寒都逐雁声来。并州旧日风声恶，怅望乡书早晚回。
酴醾
作者：元好问
朝代：元
体裁：七言绝句

枕帏馀韵最清真，梦里犹来著莫人。拟借浓阴作罗幕，玉缨多处卧残春。
醉猫图
作者：元好问
朝代：元

窟边痴坐费工夫，侧辊横眠却自如。料得仙师曾细看，牡丹花下日斜初。饮罢鸡苏乐有馀，花阴真是小华胥。但教杀鼠如山了，四脚撩天却任渠。
醉猫图·其一
作者：元好问
朝代：元

窟边痴坐费工夫，侧辊横眠却自如。料得仙师曾细看，牡丹花下日斜初。
醉猫图·其二
作者：元好问
朝代：元

饮罢鸡苏乐有馀，花阴真是小华胥。但教杀鼠如山了，四脚撩天却任渠。
醉花阴·候馆青灯淡相对
作者：元好问
朝代：元
体裁：词

候馆青灯淡相对。夜迢迢无奈。掩泪惜分飞，好梦空回，留得闲愁在。同心易绾双罗带。只连环难解。且莫望归鞍，尽眼西山，人更西山外。
采桑子·儿家门户重掩
作者：元好问
朝代：元
体裁：词

儿家门户重掩，郎住墙东。枉破春工。万紫千红一夜风。伯劳分背西飞燕，何日相逢。纵得相逢。海阔天高处处同。
野史亭雨夜感兴
作者：元好问
朝代：元
体裁：古风

私录关赴告，求野或有取。秋兔一寸毫，尽力不易举。衰迟私自惜，忧畏当谁语。展转天未明，幽窗响疏雨。
野菊，座主閒閒公命作·其一
作者：元好问
朝代：元
体裁：七言律诗

柴桑人去已千年，细菊班班也自圆。共爱鲜明照秋色，争教狼藉卧疏烟。荒畦断垄新霜后，瘦蝶寒螀晚景前。只恐春丛笑迟暮，题诗端为发幽妍。
野菊，座主閒閒公命作·其二
作者：元好问
朝代：元

晚景萧疏画不成，晚花作意出繁英。鲜明独向霜露见，烂熳？随蒿艾生。南国骚人知有待，西风蝴蝶更多情。南山正在悠然处，安得芳樽与细倾。
野菊，座主閒閒公命作·其二
作者：元好问
朝代：元
体裁：七言律诗

晚景萧疏画不成，晚花作意出繁英。鲜明独向霜露见，烂熳�随蒿艾生。南国骚人知有待，西风蝴蝶更多情。南山正在悠然处，安得芳樽与细倾。
野菊，座主閒閒公命作·其二
作者：元好问
朝代：元
体裁：七言律诗

晚景萧疏画不成，晚花作意出繁英。鲜明独向霜露见，烂熳𨚫随蒿艾生。南国骚人知有待，西风蝴蝶更多情。南山正在悠然处，安得芳樽与细倾。
野谷道中怀昭禅师
作者：元好问
朝代：元
体裁：七言律诗

行行汾沁欲分疆，渐喜人声挟两乡。野谷青山空自绕，金城白塔已相望。汤翻豆饼银丝滑，油点茶心雪蕊香。说向阿师应被笑，人生生处果难忘。
金菊对芙蓉
作者：元好问
朝代：元
体裁：词

银烛摇红，兽烟喷翠，正小春时候，爱日和融。玉□法日生英杰，天付与、道骨仙风。文章冠世，词倾峡水，笔扫秋虹。更□福寿无穷。喜克家有子，孙又英雄。算人问何物，可以形容。除非后夜团圆月，年年共、皎洁相同。捧卮□寿，殷勤□□，满泛金钟。
铜雀台瓦砚
作者：元好问
朝代：元
体裁：七言绝句

爱惜铅华洗又看，画阑桂树雨声寒。千年不作鸳鸯去，唤得书生笑老瞒。
镇州与文举百一饮
作者：元好问
朝代：元
体裁：七言律诗

翁仲遗墟草棘秋，苍龙双阙记神州。只知终老归唐土，忽漫相逢是楚囚。日月尽随天北转，古今谁见海西流？眼中二老风流在，一醉从教万事休。
长安少年行
作者：元好问
朝代：元
体裁：乐府曲辞

黄衫少年如玉笔，生长侯门人不识。道逢豪客问姓名，袖把金鞭侧身揖。卧驼行橐锦帕蒙，石榴压浆银作筒。八月苍鹰一片雪，五花骄马四蹄风。日暮新丰原上猎，三更歌舞灞桥东。
长寿山居元夕
作者：元好问
朝代：元
体裁：七言绝句

微茫灯火共荒村，黄叶漫山雪拥门。三十九年何限事，只留孤影伴黄昏。
长寿新居
作者：元好问
朝代：元
体裁：五言律诗

地古村墟迥，川回县郭斜。蒲池馀老节，菊水引新芽。卜筑欣成趣，归耕觉有涯。迎门顾儿女，今日是山家。
闻歌怀京师旧游
作者：元好问
朝代：元
体裁：七言绝句

楼前谁唱《绿腰》催，千里梁园首重回。记得杜家亭子上，信之钦用共听来。
阎商卿还山中
作者：元好问
朝代：元
体裁：古风

阿卿去月从我来，今日西山成独往。野人不是城中物，涧饮岩栖梦馀想。翰林湿薪爆竹声，待诏履穿沾雪行。兰台从事更閒冷，文书如山白发生。孤灯静照寒窗宿，北风夜半歌黄鹄。田家闭门风雪深，梅花开时酒应熟。半世虚名不疗贫，栖迟零落百酸辛。凭君莫向山中说，白石清泉笑杀人。
阮郎归
作者：元好问
朝代：元
体裁：词

谩郎活计拙于鸠。闲中又过秋。枕书眠了却登楼。贫来颇自由。书咄咄，赋休休。西窗晚更幽。诗家贫杀也风流。家人不用愁。
阮郎归·为李长源赋
作者：元好问
朝代：元
体裁：词

帝城西下望西山。城居岁又残。万家风雪一家寒。青灯语夜阑。人鲊瓮，鬼门关。无穷人往还。求官莫要近长安。长安行路难。
阮郎归·峥嵘秋气动千崖
作者：元好问
朝代：元
体裁：词

峥嵘秋气动千崖。川平晚照回。小桥流水送吟鞋。无人觉往来。欹乱石，坐苍苔。一杯复一杯。田家次第有新醅。黄花细细开。
阮郎归·谩郎活计拙於鸠
作者：元好问
朝代：元

谩郎活计拙於鸠。闲中又过秋。枕书眠了却登楼。贫来颇自由。书咄咄，赋休休。西窗晚更幽。诗家贫杀也风流。家人不用愁。
阮郎归为李长源赋
作者：元好问
朝代：元

帝城西下望西山。城居岁又残。万家风雪一家寒。青灯语夜阑。人＊瓮，鬼门关。无穷人往还。求官莫要近长安。长安行路难。
阮郎归独木桥体
作者：元好问
朝代：元
体裁：词

别郎容易见郎难。千山复万山。杨花帘幕晚风间。愁眉澹澹山。光禄塞，雁门关。望夫元有山。当时只合锁雕鞍。山头不放山。
阳兴砦
作者：元好问
朝代：元
体裁：五言律诗

乱石通樵径，重冈拥戍城。山川带淳朴，鸡犬见升平。雨烂沙仍软，秋偏气自清。年年避营马，几向此中行。
阳泉栖云道院
作者：元好问
朝代：元
体裁：五言律诗

方外复方外，翛然心迹清。开窗纳山影，推枕得溪声。川路远谁到，石田平可耕。霜林不嫌客，留看锦峥嵘。
阳翟道中
作者：元好问
朝代：元
体裁：五言律诗

长路伶俜里，羁怀苍莽中。千山分晚照，万籁入秋风。频见参旗缩，虚传朔幕空。故园归未得，细问北来鸿。
除夜
作者：元好问
朝代：元
体裁：七言律诗

一灯明暗夜如何，梦寐衡门在涧阿。物外烟霞玉华远，花时车马洛阳多。折腰真有陶潜兴，扣角空传宁戚歌。三十七年今日过，可怜出处两蹉跎。
隋故宫行
作者：元好问
朝代：元
体裁：古风

渭川杨柳先得春，二月莺啼百啭新。长春宫中千树锦，暖日晴云思杀人。君王半醉唱吴歌，绛仙起舞嚬翠蛾。吴儿谩说曾行乐，三十六宫能几多。千秋万古金银阙，海没三山一毫发。繁华梦觉人不知，留得寒螀泣秋月。
雁门关外
作者：元好问
朝代：元
体裁：七言律诗

四海于今正一家，生民何处不桑麻。重关独居千寻岭，深夏犹飞六出花。云暗白杨连马邑，天围青冢渺龙沙。凭高吊古情无尽，空对西风数去鸦。
雁门道中书所见
作者：元好问
朝代：元
体裁：古风

金城留旬浃，兀兀醉歌舞。出门览民风，惨惨愁肺腑。去年夏秋旱，七月黍穟吐。一昔营幕来，天明但平土。调度急星火，逋负迫捶楚。网罗方高悬，乐国果何所。食禾有百螣，择肉非一虎。呼天天不闻，感讽复何补。单衣者谁子，贩籴就南府。倾身营一饱，岂乐远服贾。盘盘雁门道，云涧深以阻。半岭逢驱车，人牛一何苦！
雁门道中书所见
作者：元好问
朝代：元

金城留旬浃，兀兀醉歌舞。出门览民风，惨惨愁肺腑。去年夏秋旱，七月黍穟吐。一昔营幕来，天明但平土。调度急星火，逋负迫捶楚。网罗方高悬，乐国果何所。食禾有百螣，择肉非一虎。呼天天不闻，感讽复何补。单衣者谁子？贩籴就南府。倾身营一饱，岂乐远服贾。盘盘雁门道，云涧深以阻。半岭逢驱车，人牛一何苦！
雨后丹凤门登眺
作者：元好问
朝代：元
体裁：七言律诗

绛阙遥天霁景开，金明高树晚风回。长虹下饮海欲竭，老雁叫云秋更哀。劫火有时归变灭，神嵩何计得飞来。穷途自觉无多泪，莫傍残阳望吹台。
雪岸鸣鹌
作者：元好问
朝代：元
体裁：七言绝句

离离残雪点荒丛，更著幽禽惨淡中。笑杀画帘双燕子，秋千红索海棠风。
雪行图
作者：元好问
朝代：元

太乙仙舟云锦重，新郎走马杏园红。骑驴亏煞吟诗客，到处相逢是雪中。
雪谷早行图
作者：元好问
朝代：元
体裁：七言绝句

云拥云横下笔难，争教万景入荒寒。诗翁自有无声句，画里凭君细觅看。
雪谷早行图
作者：元好问
朝代：元
体裁：七言绝句

画到天机古亦难，遗山诗境更高寒。贞元朝士今谁在？莫厌明窗百过看。
雪谷晓行图
作者：元好问
朝代：元
体裁：七言绝句

漫漫长路几时休，风雪无情梦亦愁。羡杀田家老翁媪，瓦盆浊酒火炉头。
雪香亭杂咏
作者：元好问
朝代：元
体裁：七言绝句

落日青山一片愁，大河东注不还流。若为长得熙春在，时上高层望宋州。
青玉案
作者：元好问
朝代：元
体裁：词

虾须帘上铜钩小。玳瑁□，轻寒绕。红叶微香侵语笑。金钗珠履，凤箫鼓，疑是蓬莱岛。萱堂日日春生貌。嫩绿依然鬓边好。赋□修龄应不少。年年长见，画堂□宴，楼外青袍草。
青玉案·代赠钦叔所亲乐府郓生
作者：元好问
朝代：元
体裁：词

苎萝坊里青骢驻。爱鹦鹉、垂帘语。一捻娇春能几许。寒梅欲动，小桃初放，恰是关心处。西城流水东城雨。绿叶成阴惯相误。只恐韶华容易去。一声金缕，一卮芳酒，且为花枝住。
青玉案·熙春台下花无数
作者：元好问
朝代：元
体裁：词

熙春台下花无数。红紫映桃溪路。蝶往蜂来知几许。翠筠亭外，绿杨堤畔，时听娇莺语。绮筵罗列开尊俎。总是神仙侣。竟举笙歌驰玉醑。介公眉寿，年年此日，长与花为主。
青玉案·落红吹满沙头路
作者：元好问
朝代：元
体裁：词

落红吹满沙头路。似总为、春将去。花落花开春几度。多情惟有，画梁双燕，知道春归处。镜中冉冉韶华暮。欲写幽怀恨无句。九十花期能几许。一卮芳酒，一襟清泪，寂寞西窗雨。
青玉案·落红吹满沙头路
作者：元好问
朝代：元
体裁：词

落红吹满沙头路。似总为、春将去。花落花开春几度。多情惟有，画梁双燕，知道春归处。
镜中冉冉韶华暮。欲写幽怀恨无句。九十花期能几许。一巵芳酒，一襟清泪，寂寞西窗雨。
青玉案·虾须帘上铜钩小
作者：元好问
朝代：元

虾须帘上铜钩小。玳瑁□，轻寒绕。红叶微香侵语笑。金钗珠履，凤箫鼓，疑是蓬莱岛。萱堂日日春生貌。嫩绿依然鬓边好。赋□修龄应不少。年年长见，萱堂□宴，楼外青袍草。
青玉案代赠钦叔所亲乐府郓生
作者：元好问
朝代：元

＊萝坊里青骢驻。爱鹦鹉、垂帘语。一捻娇春能几许。寒梅欲动，小桃初放，恰是关心处。西城流水东城雨。绿叶成阴惯相误。只恐韶华容易去。一声金缕，一卮芳酒，且为花枝住。
颍亭
作者：元好问
朝代：元

颍上风烟天地回，颍亭孤赏亦悠哉。春风碧水双鸥静，落日青山万马来。胜概消沉几今昔？中年登览足悲哀。远游拟续骚人赋，所惜忽忽无酒杯。
颍亭
作者：元好问
朝代：元
体裁：七言律诗

颍上风烟天地回，颍亭孤赏亦悠哉。春风碧水双鸥静，落日青山万马来。胜概销沈几今昔，中年登览足悲哀。远游拟续骚人赋，所惜匆匆无酒杯。
颍亭留别
作者：元好问
朝代：元
体裁：古风

故人重分携，临流驻归驾。乾坤展清眺，万景若相借。北风三日雪，太素秉元化。九山郁峥嵘，了不受陵跨。寒波淡淡起，白鸟悠悠下。怀归人自急，物态本閒暇。壶觞负吟啸，尘土足悲咤。回首亭中人，平林澹如画。
颍亭留别
作者：元好问
朝代：元

故人重分携，临流驻归驾。乾坤展清眺，万景若相借。北风三日雪，太素秉元化。九山郁峥嵘，了不受陵跨。寒波淡淡起，白鸟悠悠下。怀归人自急，物态本闲暇。壶觞负吟啸，尘土足悲咤。回首亭中人，平林淡如画。
颍亭留别
作者：元好问
朝代：元
体裁：诗

故人重分携，临流驻归驾。
乾坤展清眺，万景若相借。
北风三日雪，太素秉元化。
九山郁峥嵘，了不受陵跨。
寒波澹澹起，白鸟悠悠下。
怀归人自急，物态本闲暇。
壶觞负吟啸，尘土足悲咤。
回首亭中人，平林淡如画。
题刘才卿湖石扇头
作者：元好问
朝代：元
体裁：七言绝句

幽涧云凝雨未乾，曲池疏竹共荒寒。扇头唤起西园梦，好似熙春阁下看。
题刘紫微尧民野醉图
作者：元好问
朝代：元
体裁：古风

苍苔浊酒同歌呼，白须红颊醉相扶。尧时皇质未全散，不论朝野皆欢虞。望云云非云，就日日非日。先秦迂儒强解事，极口誉尧初未识。尧民与酒同一天，此外更谁为帝力。仙老曾经甲子年，戏将陈迹画中传。山川淳朴忽当眼，回望康衢一慨然。不见只今汾水上，田翁鞭背出租钱。
题张左丞家范宽秋山横幅
作者：元好问
朝代：元
体裁：古风

层崖閟长阴，细径缘绝巘。梯云阑干峻，廓廓清眺展。斜阳半天赤，飞鸟大江远。清霜张秋气，草树生意剪。风雪斫坚敌，旗旆纷仆偃。峥嵘峰峦出，莽苍林薄晚。盘盘范家笔，老怀寄高蹇。经营入惨淡，得处乃萧散。嵩丘动归兴，突兀青在眼。何时卧云身，团茅遂疏懒。
题张彦宝陵川西溪图
作者：元好问
朝代：元
体裁：古风

松林萧萧映灵宇，烁石流金不知暑。太平散人江表来，自讶清凉造仙府。不到西溪四十年，溪光机影想依然。当时膝上王文度，五字诗成众口传。忽见画图疑是梦，而今尘土浣华颠。
题省掾刘德润家骖鸾图并为同舍郎刘长卿记异刘在方城先有碧箫之遇如芙蓉城事云
作者：元好问
朝代：元
体裁：七言绝句

千劫情缘万古期，楼中萧史姓名非。洞天花落秋云冷，肠断青鸾独自飞。
风柳鸣蝉
作者：元好问
朝代：元
体裁：七言绝句

轻明双翼晓风前，一曲哀筝续断弦。移向别枝谁画得，只留残响客愁边。
风雨停舟图
作者：元好问
朝代：元
体裁：七言绝句

老木高风作意狂，青山和雨入微茫。画图唤起扁舟梦，一夜江声撼客床。
食榆荚
作者：元好问
朝代：元
体裁：古风

露葵滑寒羊蕨膻，春榆作荚绝可怜。榆令人瞑何暇计，田舍年例须浓煎。箫声吹暖卖饧天，家人钻火分青烟。长钩矮蓝走童稚，顷刻绿萍堆满前。炊饭云子白，剪韭青玉圆。一杯香美荐新味，何必烹龙炮凤誇肥鲜。鼠肝虫臂万化途，神奇腐朽相推迁。梦中鸲鹆亦大乐，随意饮啄真飞仙。先生扪腹一莞然，此日何功食万钱。
饮酒五首
作者：元好问
朝代：元

西郊一亩宅，闭门秋草深。床头有新酿，意惬成孤斟。举杯谢明月，蓬荜肯相临。愿将万古色，照我万古心。去古日已远，百伪无一真。独馀醉乡地，中有羲皇淳。圣教难为功，乃见酒力神。谁能酿沧海，尽醉区中民。利端始萌芽，忽复成祸根。名虚买实祸，将相安足论。驱驴上邯郸，逐兔出东门。离官寸亦乐，里社有拙言。万事有定分，圣智不能移。而于定分中，亦有不测机。人生桐叶露，见日忽已晞。唯当饮美酒，傥来非所期。此饮又复醉，此醉更酣适。徘徊云间月，相对澹以默。三更风露下，巾袖警微湿。浩歌天壤间，今夕知何夕？
饮酒五首·其一
作者：元好问
朝代：元
体裁：古风

西郊一亩宅，闭门秋草深。床头有新酿，意惬成孤斟。举杯谢明月，蓬荜肯相临。愿将万古色，照我万古心。
饮酒五首·其三
作者：元好问
朝代：元
体裁：古风

利端始萌芽，忽复成祸根。名虚买实祸，将相安足论。驱驴上邯郸，逐兔出东门。离官寸亦乐，里社有拙言。
饮酒五首·其二
作者：元好问
朝代：元
体裁：古风

去古日已远，百伪无一真。独馀醉乡地，中有羲皇淳。圣教难为功，乃见酒力神。谁能酿沧海，尽醉区中民。
饮酒五首·其五
作者：元好问
朝代：元
体裁：古风

此饮又复醉，此醉更酣适。徘徊云间月，相对澹以默。三更风露下，巾袖警微湿。浩歌天壤间，今夕知何夕？
饮酒五首·其四
作者：元好问
朝代：元
体裁：古风

万事有定分，圣智不能移。而于定分中，亦有不测机。人生桐叶露，见日忽已晞。唯当饮美酒，傥来非所期。
马坊冷大师清真道院
作者：元好问
朝代：元
体裁：七言绝句

枯蒲折苇障清湾，十里风荷指顾间。安得西湖展江手，乱铺云锦浸青山。
马岭
作者：元好问
朝代：元
体裁：古风

仙人台高鹤飞度，锦绣堂倾去无路。人言马岭差可行，此似黄榆犹坦步。石门木落风飕飕，仆夫衣单望南州。皋落东南三百里，鬓毛衰飒两年秋。
驱猪行
作者：元好问
朝代：元
体裁：古风

沿山莳苗多费力，办与豪猪作粮食。草庵架空寻丈高，击版摇铃闹终夕。孤犬无猛噬，长箭不暗射。田夫睡中时叫号，不似驱猪似称屈。放教田鼠大于兔，任使飞蝗半天黑。害田争合到渠边，可是山中无橡术。长牙短喙食不休，过处一抹无禾头。天明陇亩见狼藉，妇子相看空泪流。旱乾水溢年年日，会计收成才什一。资身百倍粟豆中，儋石都能几钱直。儿童食糜须爱惜，此物群猪口中得。县吏即来销税籍。
骤雨打新荷
作者：元好问
朝代：元

绿叶阴浓，遍池亭水阁，偏趁凉多。海榴初绽，朵朵簇红罗。老燕携雏弄语，有高柳鸣蝉相和。骤雨过，珍珠乱撒，打遍新荷。人生百年有几，念良辰美景，休放虚过。穷通前定，何用苦张罗。命友邀宾玩赏，对芳樽浅酌低歌。且酩酊，任他两轮日月，来往如梭。